
 EUROPOS   KOMISIJA   

Briuselis, 13.11.2013    COM(2013) 790 final       KOMISIJOS ATASKAITA EUROPOS PARLAMENTUI, TARYBAI, EUROPOS  CENTRINIAM BANKUI IR EUROPOS EKONOMIKOS IR SOCIALINIŲ REIKALŲ  KOMITETUI     2014 m. Įspėjimo mechanizmo ataskaita       (parengta pagal Reglamento (ES) Nr. 1176/2011 dėl makroekonominių disbalansų  prevencijos ir naikinimo 3 ir 4 straipsnius)   {SWD(2013) 790 final}   {SWD(2013) 791 final}  


Įspėjimo mechanizmo ataskaita (ĮMA) – tai makroekonominio disbalanso procedūros (MDP) metinio ciklo pradinis taškas, o jos tikslas – nustatyti ir naikinti disbalansą, kuris trukdo sklandžiam ES šalių ekonomikos veikimui ir gali pakenkti tinkamam ekonominės ir pinigų sąjungos veikimui. Įspėjimo mechanizmo ataskaitoje nustatomos valstybės narės, kurioms reikalinga tolesnė išsami analizė siekiant nuspręsti, ar jose yra susidaręs disbalansas, kuriam naikinti būtų reikalingi politikos veiksmai. Šiuo požiūriu ĮMA yra pradinės atrankos priemonė, paremta rezultatų suvestine, kurioje pateikti rodikliai ir jų orientacinės ribos, taip pat papildomų rodiklių rinkinys. ĮMA nėra mechaninė procedūra ir išsami analizė atliekama ne todėl, kad valstybė narė nurodė rodiklį, kuris viršija orientacinę ribą, nes Komisija atsižvelgia į bendrą ekonominę situaciją.

Tik remdamasi išsamiomis analizėmis Komisija nuspręs, ar yra susidaręs disbalansas arba potencialiai perviršinis disbalansas, ir pateiks atitinkamos politikos rekomendacijas. Išsamios analizės bus paskelbtos 2014 m. pavasarį ir jos bus panaudotos analizei, kuria bus grindžiamos kitų metų konkrečioms šalims skirtos rekomendacijos pagal Europos ekonominės politikos koordinavimo semestrą.
1.
Santrauka
ES šalyse toliau vyksta pažanga naikinant išorės ir vidaus disbalansą. Šis disbalansas, visų pirma dideli kreditai, didelis ir nemažėjantis einamosios sąskaitos deficitas ir perteklius, konkurencingumo sumažėjimas ir įsiskolinimo didėjimas prisidėjo prie krizės. Pastaraisiais metais padaryta pažanga keliose srityse. Visų pirma, keliose valstybėse narėse užregistruotas valdžios sektoriaus deficito sumažėjimas ir reikšmingi teigiami sąnaudų konkurencingumo pokyčiai, kuriuos paskatino struktūrinės reformos ir rinkos spaudimas. 
Tačiau reikia dar daug nuveikti naikinant disbalansą. Krizę pagilinęs disbalansas kaupėsi gerą dešimtmetį, todėl jam įveikti reikia laiko, o reikalinga politika turėtų prisidėti prie struktūrinių pokyčių ekonomikoje. Kol kas nedaug pasiekta mažinant pernelyg didelį privačiojo sektoriaus įsiskolinimą, nors daugelyje šalių kredito srautai buvo labai maži ar netgi neigiami; labiausiai įsiskolinusių šalių grynoji tarptautinių investicijų pozicija gerėjo lėtai. Be to, daug mažiau padaryta atkuriant balansą valstybėse narėse, turinčiose didelį perteklių, – tai rodo nepakankamą taupymo ir investavimo lygį; kaip rekomendavo Komisija, padidinus indėlį į jų vidaus paklausos augimą bendras koregavimas euro zonoje vyktų sklandžiau. Keliose šalyse, kuriose reikia skubiai naikinti disbalansą, išaugus nedarbui ir skurdui labai pablogėjo užimtumo ir socialinė situacija ir dėl to tarp valstybių narių susidarė dideli skirtumai.
Šia ataskaita pradedamas trečias makroekonominio disbalanso procedūros (MDP) įgyvendinimo raundas
. Procedūra siekiama nustatyti ir naikinti disbalansą, kuris trukdo sklandžiam valstybių narių ekonomikos, euro zonos ir visos ES veikimui. MDP įgyvendinimas įtvirtintas Europos semestre siekiant užtikrinti suderinamumą su kitomis ekonominės priežiūros priemonėmis. Taip valstybėms narėms buvo pateiktos atitinkamos rekomendacijoms. Metinėje augimo apžvalgoje (MAA)
, kuri priimta tuo pačiu metu kaip ši ataskaita, išsamiau kalbama apie makroekonominio disbalanso koregavimo pagal MDP ir tokių neatidėliotinų uždavinių, kaip tvarios fiskalinės politikos užtikrinimas, skolinimo atkūrimas, augimo ir konkurencingumo skatinimas, kova su nedarbu bei socialinėmis krizės pasekmėmis ir viešojo administravimo modernizavimas, sąsajas. Artimiausiomis dienomis Komisija taip pat priims nuomones dėl euro zonos valstybių narių (išskyrus tas, kurioms taikoma makroekonominio koregavimo programa) biudžeto planų projektų ir dėl euro zonos fiskalinės politikos. Ji taip pat perduoda Tarybai pasiūlymą dėl nuomonės apie kelių valstybių narių ekonominės partnerystės programas.
Įspėjimo mechanizmo ataskaitoje (ĮMA) nustatomos valstybės narės, kuriose gali būti susidaręs disbalansas ir kurių atžvilgiu turi būti atlikta tolesnė analizė prieš darant išvadą dėl disbalanso egzistavimo arba jo pastovumo ir jo pobūdžio. Šiuo atžvilgiu ĮMA yra pradinė atrankos priemonė, pagrįsta rezultatų suvestinėmis su orientacinėmis ribomis, taip pat papildomų rodiklių rinkiniu metinio ekonominės politikos koordinavimo ciklo pradžioje. Laikantis komunikato „Ekonominės ir pinigų sąjungos socialinio matmens stiprinimas“
, į šią ataskaitą pirmą kartą įtrauktas socialinių rodiklių, kurie yra naudingi interpretuojant rezultatų suvestinę, rinkinys. Plačiau apie tai bus kalbama vėlesnėse išsamiose analizėse. Remdamasi išsamiomis analizėmis Komisija nuspręs, ar yra susidaręs disbalansas ar perviršinis disbalansas, ir pateiks atitinkamas politikos rekomendacijas. 
Šioje ataskaitoje parodyta, kad yra būtina dar išsamiau analizuoti disbalanso susidarymą bei naikinimą ir su tuo susijusią riziką 16-oje valstybių narių. Kai kurių šalių išsamioje analizėje bus plačiau kalbama apie ankstesnio MDP ciklo išvadas
, o kitoms šalims tai bus pirmoji Komisijos rengiama išsami analizė. Tos kelios valstybės narės, kurių atžvilgiu Komisija ketina parengti išsamią analizę, susiduria su skirtingais uždaviniais ir potencialia rizika, įskaitant šalutinį poveikį jų partnerėms.
· Ispanijos ir Slovėnijos išsamiose analizėse bus įvertinta, ar perviršinis disbalansas tebeegzistuoja ar yra panaikintas, ir kaip šių valstybių narių įgyvendinta struktūrinė politika prisidėjo prie šio disbalanso naikinimo;
· Prancūzijos, Italijos ir Vengrijos – valstybių narių, kuriose yra susidaręs disbalansas ir kurioms Komisija nurodė būtinybę imtis ryžtingų politinių veiksmų, – atitinkamose išsamiose analizėse bus įvertintas tolesnis disbalanso egzistavimas;
· kitų valstybių narių, kuriose anksčiau buvo nustatytas disbalansas (Belgija, Bulgarija, Danija, Malta, Nyderlandai, Suomija, Švedija ir Jungtinė Karalystė), išsami analizė padės įvertinti, kuriose valstybėse narėse disbalansas išlieka arba kuriose jis buvo panaikintas. Kadangi disbalansas buvo nustatytas tik nuodugniai atlikus ankstesnes išsamias analizes, Komisija laikosi nuomonės, kad išvada, kad disbalansas yra panaikintas, turėtų būti taip pat daroma tik tinkamai apsvarsčius visus susijusius veiksnius kitoje išsamioje analizėje; dėl to MDP potencialiai galėtų būti nutraukta kai kurių valstybių narių atžvilgiu;
· išsamios analizės bus parengtos Vokietijai ir Liuksemburgui siekiant geriau išanalizuoti jų išorės poziciją bei vidaus pokyčius ir įvertinti, ar šiose šalyse yra susidaręs disbalansas;
· galiausiai, yra pagrindo parengti išsamią analizę naujai ES narei Kroatijai, turint omenyje poreikį suprasti pobūdį ir galimą riziką, susijusią su jos išorės pozicija, prekybos rezultatais ir konkurencingumu, taip pat vidaus pokyčiais.  
Valstybių narių, kurioms taikomos makroekonominio koregavimo programos ir teikiama finansinė pagalba, disbalanso priežiūra ir taisomųjų priemonių stebėsena bus vykdoma įgyvendinant jų programas. Tai taikoma Airijai, Graikijai, Kiprui, Portugalijai ir Rumunijai; o Airijos situacija MDP kontekste bus įvertinta pasibaigus programai.

Atsižvelgdama į daugiašalę priežiūrą ir vadovaudamasi Reglamento Nr. 1176/2011
 3 straipsnio 5 dalimi, Komisija ragina Tarybą ir Euro grupę aptarti šią ataskaitą. Komisija taip pat laukia Europos Parlamento pastabų ir bendradarbiavimo su atitinkamomis suinteresuotosiomis šalimis. Atsižvelgdama į diskusijas Taryboje ir Euro grupėje, Komisija parengs atitinkamoms valstybėms narėms skirtas išsamias analizes. Jas numatoma paskelbti 2014 m. pavasarį, prieš parengiant nacionalines reformų programas ir Europos semestro konkrečioms šalims skirtų rekomendacijų rinkinį.
2.
Pažanga naikinant disbalansą 
Per paskutinius metus dauguma ES valstybių narių padarė pažangą naikindamos disbalansą. Tai pasakytina ne tik apie einamosios sąskaitos deficitą ir pagrindinius konkurencingumo rodiklius, bet ir biudžeto sąskaitas, privačiojo sektoriaus balansus ir finansų sektorius. Tačiau daugelio valstybių narių privačiojo ir valdžios sektorių patiriamas spaudimas mažinti finansinį įsiskolinimą tebestabdo ekonominę veiklą; vidaus paklausa keliose valstybėse yra slopinama poreikio namų ūkiams labiau taupyti, taip pat kai kuriais atvejais darbo užmokesčio pokyčių, o įmonėms – mažinti įsiskolinimą. Be to, dėl krizės susilpnėjus ekonominei veiklai padidėjo nedarbas ir pablogėjo keli kiti socialiniai rodikliai.
Disbalanso naikinimas padeda gerinti pagrindinius rodiklius ir laipsniškai gaivinti ekonomiką. Kartu laipsniškas ekonomikos sąlygų normalizavimas padeda mažinti su disbalansu susijusią makroekonominę riziką. Augimo perspektyvos
 dabar yra geresnės negu prieš metus, o pažanga naikinant išorės ir vidaus makroekonominį disbalansą atvers kelius augimui ir konvergencijai. Paskutinius kelis mėnesius ekonominės naujienos ėmė teikti vilčių. Kelis ketvirčius mažėjęs, antrąjį ketvirtį BVP išaugo 0,3 procento tiek euro zonoje, tiek ES. Pagrindiniai rodikliai rodo, kad antrąjį pusmetį ši tendencija išliks, nors augimas nebus spartus. Laipsniškas vidaus paklausos didėjimas ir išaugus konkurencingumui didėjantis eksportas taip pat patvirtina prognozę, kad kitais metais ekonomika pradės atsigauti sparčiau. Kalbant apie skirtingas sritis, kurias apima MDP, galima pateikti tokias visoms šalims bendras pastabas:
· Valstybių narių, kurios anksčiau turėjo didelį deficitą, einamosios sąskaitos būklė gerokai pasitaisė (1 diagrama). Tai visų pirma pasakytina apie valstybes nares, įgyvendinančias makroekonominio koregavimo programą, kurią palaiko finansinė pagalba (EL, IE, CY, PT ir RO), taip pat BG, EE, ES, LT, LV, SI ir SK, t. y. valstybes nares, kurios dar prieš kelis metus turėjo didžiausią einamosios sąskaitos deficitą ir kuriose vyko netvarūs pokyčiai. Nors reikšmingas jų išorės sąskaitų būklės pagerėjimas susijęs su importo sumažėjimu smukus vidaus paklausai ir pasikeitus išlaidų pobūdžiui, teigiamų rezultatų pasiekta ir eksporto srityje. Valstybių narių, kuriose anksčiau būdavo didelis deficitas, išorės pozicijos pagerėjimas apima cikliškus ir necikliškus elementus. Yra požymių, rodančių, kad  tiek dėl eksporto padidėjimo, tiek dėl pajamų mažėjimo ir dėl to mažėjančio importo einamosios sąskaitos būklės pagerėjimas didele dalimi priklauso necikliško elemento, kuris greičiausiai neišnyks ekonomikai labiau atsigaunant
. Iš paskutinės rezultatų suvestinės matyti, kad einamosios sąskaitos deficito rodiklis (2010–2012 m. 3 metų vidurkis) vis dar viršija 4 % BVP ribą PL, taip pat EL, CY, PT ir RO. Tačiau tikimasi, kad 2013 m. ES, PT, SK ir SI bus susidaręs perteklius, o 4 % BVP arba didesnis deficitas 2012 m. buvo susidaręs tik CY ir RO. Iš šalių, kurių išorės pozicija pastaraisiais metais pablogėjo, specialus dėmesys turėtų būti skirtas FR ir UK, kurių deficitas šiuo metu yra vienas didžiausių Europos Sąjungoje, nors jis ir yra mažesnis už apatinę ribą.
1 diagrama. Einamosios sąskaitos deficitas (-) ir perteklius (+)
2008, 2012 ir 2014 m. (prognozė)
 (% BVP)

Šaltinis – Eurostatas, Komisijos tarnybos.
· Tačiau labiausiai pažeidžiamų šalių išorės tvarumas dar nėra patikimai atkurtas (2 diagrama). Dauguma valstybių narių turi dideles neigiamas grynąsias tarptautinių investicijų pozicijas. Euro zonoje tai visų pirma pasakytina apie ES ir EE, taip pat apie keturias programos šalis – PT, EL, IE ir CY, o už euro zonos ribų – BG, HR, HU, LV: kiekviena iš šių šalių turi neigiamą grynąją tarptautinių investicijų poziciją, viršijančią 50 % BVP, o kai kuriais atvejais (IE, EL, PT ir HU) viršijančią metinį BVP. Pastaraisiais metais ypač sparčiai blogėjo Kipro grynoji tarptautinių investicijų pozicija. CZ, LT, PL, SK ir SI, taip pat RO grynoji tarptautinių investicijų pozicija yra taip pat labiau neigiama negu orientacinė riba, tačiau stabili. Visų šių valstybių narių (išskyrus EL ir CY) einamosios sąskaitos balansas 2013 m. buvo didesnis negu tų, kurios stabilizuoja savo išorės įsipareigojimus vidutinės trukmės laikotarpiu. Vis dėlto, norint sumažinti grynąją tarptautinių investicijų poziciją iki saugaus lygio, reikia ilgesniam laikotarpiui sumažinti deficitą ir netgi perteklių  ir aktyviau vykdyti ekonominę veiklą
. Be to, grynosios tarptautinių investicijų pozicijos normų pagerėjimas kai kuriose šalyse dar nepasireiškė faktiniais duomenimis turint omenyje labai mažą nominalųjį augimą. Dėl didelės neigiamos grynosios tarptautinių investicijų pozicijos šių šalių finansavimo sąlygos labai priklauso nuo ekonomikos perspektyvų pokyčių ir rinkos svyravimų. Su neigiama grynąja tarptautinių investicijų pozicija susijusi rizika, įskaitant poveikį ekonominei veiklai ir finansiniam stabilumui, labai priklauso nuo įsipareigojimų sudėties; šiuo atžvilgiu šalių, turinčių  daug įeinančių tiesioginių užsienio investicijų (visų pirma BG, CZ, EE, SK, LT, LV ir IE), padėtis yra geresnė negu tų, kurių neigiama grynoji tarptautinių investicijų pozicija daugiausia atspindi išorės skolą
. 
2 diagrama. Grynosios tarptautinių investicijų pozicijos
2008, 2012 ir 2014 m. (prognozė)
(% BVP)

Pastaba:  2014 m. projekcijose nenumatyta vertinimo pajamų ir (arba) nuostolių.
Šaltinis – Eurostatas, Komisijos tarnybos.
· Kai kurių valstybių narių einamosios sąskaitos perteklius išlieka labai didelis ir gerokai viršija 6 % BVP orientacinę ribą (1 diagrama ir 1 intarpas). Tai pasakytina apie DE, LU ir NL ir, mažesniu mastu, SE. Turimos prognozės rodo, kad šis perteklius artimiausiu metu labai nesumažės. Nors struktūriniai ypatumai pateisina nemažėjantį nuosaikų perteklių kiekvienoje iš šių šalių, paskutiniais metais užregistruotas lygis ir prognozės visiems 2014 metams gerokai viršija ankstesnį lygį ir daugumą įverčių, kuriuos pateisintų jų pagrindiniai rodikliai
. Kadangi Vokietijos ekonominė veikla nukentėjo mažiau nei daugumos partnerių, galima įtarti, kad jos pagal ciklą pakoreguotas perteklius viršija faktinius skaičius, tačiau taip nėra Nyderlandų atveju. Perteklius susidaro dėl didelio konkurencingumo ir specializacijos sektoriuose, kuriuose pasaulinė paklausa yra didesnė – tai yra teigiami poslinkiai – tačiau jis taip pat atspindi sumažėjusią vidaus paklausą, kuri savo ruožtu atspindi struktūrines viduje skatinamo ekonomikos augimo kliūtis
. Investicijų didėjimas ir bendrų santaupų mažėjimas gerintų šių šalių gerovę ir prisidėtų prie augimo tvarumo, nekenkdami jų konkurencingumui, juo labiau, kad perteklių turinčių šalių investicijų ir BVP santykis paprastai yra mažesnis nei ES vidurkis. Kartu didelis perteklius taip pat gali rodyti finansinio tarpininkavimo neveiksmingumą. Šio didelio pertekliaus ir pirma aprašyto deficito mažinimo derinys reiškia, kad euro zona, kurios išorės pozicija būdavo subalansuota, dabar turi daugiau nei 2 % BVP perteklių
. Tai gali sukelti spaudimą eurui brangti kitų tarptautinių valiutų atžvilgiu ir pareikalauti dar daugiau pažeidžiamų šalių pastangų mažinti finansinį įsiskolinimą ir atkurti konkurencingumą koreguojant sąnaudas.
· Keliose šalyse, visų pirma labiausiai pažeidžiamose, išaugo kainų konkurencingumas ir kainomis negrindžiamas konkurencingumas. Iš paskutinės atnaujintos MDP rezultatų suvestinės matyti, kad, skirtingai nuo situacijos vos prieš kelis metus, jokioje valstybėje narėje (išskyrus LU) nominaliųjų vieneto darbo sąnaudų augimas neviršijo orientacinės ribos
. Šalyse, kuriose praeityje būta didžiausio augimo, pastebėtas akivaizdus sumažėjimas – ES, LV ir LT, taip pat IE ir EL
. Konkurencingumo atkūrimas yra labai svarbus didelių išorės tvarumo problemų turinčių šalių koregavimo procesui. Be šito, jų deficito mažinimas vyktų daugiausia dėl importo mažėjimo ir gyvenimo standartų žemėjimo. Be to, realusis efektyvusis valiutos kursas (REER) nei vienoje iš šalių nepakilo virš orientacinės ribos. Keliose valstybėse narėse REER mažėjimo norma buvo netgi mažesnė už orientacinę ribą, turint omenyje euro (o ne euro zonoje – kitų nacionalinių valiutų) nominalaus keitimo kurso raidą. Su kainomis nesusijusį konkurencingumą įvertinti sudėtingiau; tačiau keliose šalyse matomas jo padidėjimas eksportui plečiantis į naujas rinkas ir naujus sektorius.
· Keliose šalyse eksporto rezultatai pagerėjo, tačiau dauguma valstybių narių nuolat netenka savo rinkos dalių pasaulyje. Per paskutinius penkerius metus tik BG, EE, LV, LT, MT, PL ir RO, kurioms drauge tenka mažiau nei 5½ % Europos Sąjungos eksporto, padidino savo rinkos dalis, ir tik LV ir LT išplėtė savo rinkas 2012 m. Ypač dideles rinkos dalis prarado HR, CY, IT, FI ir EL. Tačiau pastaraisiais metais ES šalių eksporto rezultatai tapo panašesni, taip pat pagerėjo tokių šalių kaip ES ir PT eksporto rezultatai. Vertinant eksporto rinkos dalių pokyčius reikėtų atsižvelgti į tai, kad santykiniai nuostoliai yra susiję su tokių didelių besiformuojančios rinkos ekonomikos šalių kaip Kinija, Brazilija, Rusija, Indija ir kitos, plėtra. Tačiau netgi lyginant rezultatus su kitomis išsivysčiusiomis šalimis, kaip antai EBPO šalys, daugumos valstybių narių eksporto rezultatai paskutinius penkerius metus nebuvo geri. 
· Daugelyje valstybių narių balanso koregavimas tęsiasi, tačiau privačiojo sektoriaus skolos išlieka didelės (3 diagrama). Nepaisant vykdomo finansinio įsiskolinimo mažinimo, privačiojo sektoriaus skola daugumoje valstybių narių tebeviršija orientacinę ribą
. Tačiau įvairiose šalyse vykdomo koregavimo sparta ir mastas skiriasi. Iš tiesų, dideli koregavimai ES, HU, LT ir SI sutapo su reikšmingu konsoliduotos privačiojo sektoriaus skolos ir BVP santykio padidėjimu BE, FR, ir FI, taip pat CY ir IE. Didžiąją dalį privačiojo sektoriaus koregavimo 2012 m. galima priskirti namų ūkių įsiskolinimo mažinimui (visų pirma DK, EE ir UK, taip pat PT)
.
· Finansinio įsiskolinimo mažinimo dinamikai įtakos turi pagrindinės kredito rinkos sąlygos ir galimybė gauti finansavimą. 2012 m. kredito augimas apskritai buvo žemiau orientacinės ribos. Tai susiję tiek su pasiūlos, tiek su paklausos veiksniais, kuriuos nėra lengva atskirti. Keliose šalyse bankai sumažino savo balansus ir tai atspindi finansų sektoriaus įsipareigojimų rodiklis. 2012 m. mažėjantis grynasis kreditas programos šalyse EL, IE ir PT buvo papildomas ekonominės veiklos stabdys ir taip laikinai padidino jų skolos santykį per vardiklio poveikį; kai kuriose šalyse spaudimo mažinti finansinį įsiskolinimą ir ekonominės veiklos neigiamo grįžtamojo ryšio kilpų poveikis tebekelia susirūpinimą. Skirtingai, BG, DE, AT, PL ir UK koregavimas buvo vykdomas sumažėjus kreditų rinkos spaudimui ir sparčiau augant nominaliajam BVP. Duomenys pagal sektorius rodo, kad iš šalių, kuriose mažinamas finansinis įsiskolinimas įmonių sektoriuje, neigiami grynieji kredito srautai yra svarbus veiksnys ES, HU ir SI, taip pat EL. Dėl finansavimo sunkumų pažeidžiamose valstybėse narėse galiausiai gali būti nepakankamai investuojama, ir taip trukdoma ekonomikos gaivinimui ir veiksmingam ekonomikos balanso atkūrimui per produktyvesnes, į eksportą orientuotas pramonės šakas
. 
3 diagrama. Ne finansų bendrovių, namų ūkių ir valdžios sektoriaus skola
2012 m. 
(% BVP)

Pastaba: ES28 ir EZ17 privačiojo sektoriaus skolos suvestiniai rodikliai apskaičiuoti kaip konsoliduotų šalies lygmens duomenų svertinis vidurkis.
Šaltinis – Eurostatas.
· Išplito ir įgijo pagreitį būsto kainų mažėjimas (4 diagrama). Realiosios būsto kainos
 toliau buvo koreguojamos 2012 m., todėl BG, DK, ES, HU, IT, NL, SI ir SK, taip pat IE, PT ir RO augimo rodiklis buvo gerokai neigiamas ir atitiko sugriežtintas kredito sąlygas ir namų ūkių pastangas mažinti finansinį įsiskolinimą. Tik DE, EE, LU, MT ir AT santykinės būsto kainos augo. Be to, 2012 m. koregavimas paspartėjo šalyse, kuriose jau nuo pakilimo viršūnės grėsė didelis kritimas, kaip antai BG, ES, NL, SI ir CY. Nekilnojamojo turto rinka mažėja taikant politiką, kuria siekiama taikyti subalansuojančias paskatas nepirkti būsto ir nefinansuoti skolų. Svarbios reformos, skirtos nuomos rinkai skatinti, fiskalinėms paskatoms, susijusioms su hipotekos priemonėmis, mažinti arba namų ūkių balanso pažeidžiamumui dėl pajamų ir palūkanų normų sukrėtimų mažinti, gali padėti sumažinti būsto rinkų kintamumą ir sušvelninti jų nuosmukių ir pakilimų ekonominį poveikį
.
4 diagrama. Būsto kainos (pakoreguotos pagal defliatorių)
2008, 2010 ir 2012 m.
(indeksas 2000=100, jei nenurodyta kitaip.)

Pastaba: Dėl trūkstamų duomenų, baziniai metai yra: CZ – 2004 m., EE ir SI – 2003 m., CY – 2002 m., SK – 2006 m.,
HU – 2007 m. ir PL, AT bei RO – 2008 m. Be to, dėl neišsamių duomenų AT stulpelyje
raudonas rombas susijęs su 2011 m.; turima informacija rodo, kad 2012 m. augimas buvo didelis.
Šaltinis: Eurostatas, ECB, EBPO, TAB.
· Subalansavimo proceso metu užimtumo ir socialinė situacija keliose šalyse pablogėjo. Visų pirma keliose valstybėse narėse labai išaugo nedarbas.  Aukštas ir labai aukštas nedarbo lygis susidarė ES, HR, LV, LT ir SK, taip pat EL, IE, CY ir PT (5 diagrama). Tik Vokietijoje nedarbo lygis 2012 m. buvo mažesnis negu 2008 m., ir tik keliose valstybėse narėse paskutinius kelerius metus  buvo užfiksuotas nedidelis bedarbių skaičiaus didėjimas. Kitos nedarbo priemonės, kaip antai jaunimo ir ilgalaikis nedarbas taip pat gerokai išaugo, visų pirma EL ir ES; dėl to Europos Sąjungos viduje susidarė didelių skirtumų. Susilpnėjusi ekonominė veikla ir kai kuriais atvejais tokių svarbių darbui imlių sektorių, kaip statybos, mažinimas (pvz., ES, SI ir IE) yra dalis koregavimo proceso, dėl kurio vyksta išteklių poslinkis nuo užsienio prekybai uždaro prie jai atviro sektoriaus ir išlaidų orientavimas į šalies viduje pagamintų prekių įsigijimą. Vis dėlto, nors šis išteklių perskirstymas yra neišvengiamas ir pageidaujamas, šis procesas nėra be nuostolių. Be to, didelis nedarbas rodo, kad ekonominė veikla apskritai yra nepakankamai produktyvi, žmogiškojo kapitalo vertė kritusi, o potencialaus augimo perspektyvos sumažėjusios. Keli reformų srautai, tiek darbo jėgos, tiek produktų rinkų, padeda procesą išlyginti, tačiau nedarbo augimas buvo labai didelis ir daugelyje valstybių narių viršijo anksčiau buvusį aukščiausią lygį. Siekiant geriau atsižvelgti į disbalanso ir koregavimo socialinį poveikį, papildomi rodikliai buvo papildyti keliais socialiniais rodikliais rezultatų suvestinės ekonominiam įvertinimui. Nedarbo lygis rodo suprastėjusį darbo rinkos poreikių tenkinimą; išaugęs ilgalaikio ir jaunimo nedarbo lygis, neveiklumas, skurdas ir socialinė atskirtis rodo nepakankamą išteklių panaudojimą ir socialinės sanglaudos sumažėjimą.
5 diagrama. Nedarbo lygis
2008, 2012 ir 2014 m. (prognozė)

Šaltinis: Komisijos tarnybos.
· Didėja darbo jėgos judumas Europos Sąjungos viduje. 2012 m. migracija Europos Sąjungos viduje siekė  6½ mln. (tai yra 200 tūkstančių daugiau negu 2011 m.), vis labiau atspindėdama situaciją darbo rinkoje. LV ir LT dėl tam tikro pagerėjimo darbo rinkoje neigiama grynoji migracija buvo nuosaikesnė negu ankstesniais metais. PT ir ES, priešingai, dėl išaugusio nedarbo lygio grynosios emigracijos srautai iš abiejų šalių padidėjo, nors didele dalimi juos sudarė sugrįžtantys ne ES šalių migrantai. Tuo pačiu metu šalys, kuriose nedarbo lygis santykinai nedidelis, kaip antai DE, AT ir SE, toliau didėjo grynoji imigracija. Migracija gali atlikti koreguojamąjį vaidmenį, skatindama darbo jėgos perkėlimą iš vietovių, kuriose vyrauja nedarbas, į vietas, kur darbo jėgos paklausa yra didelė. Tačiau šalys, iš kurių grynieji migracijos srautai neigiami, turi toliau įgyvendinti politiką, skirtą savo potencialiam augimui skatinti, kad vidutinės trukmės laikotarpiu jos taptų pajėgios pritraukti kvalifikuotos darbo jėgos, kurią jos gali prarasti šiuo koregavimo etapu.
3.
Pastabos apie konkrečias šalis po rezultatų suvestinės peržiūros
Čia nepateikta pastabų apie valstybes nares, kurioms taikoma priežiūra pagal makroekonominio koregavimo programas, kurioms skiriama finansinė pagalba
. Tai taikoma Graikijai, Kiprui, Portugalijai ir Rumunijai; Airijos atvejis šioje ataskaitoje aptariamas, tačiau jos situacija MDP kontekste bus įvertinta baigus teikti finansinę pagalbą – tai numatyta 2014 m. vasario mėn. 
Belgija. 2013 m. balandžio mėn. Komisija padarė išvadą, kad Belgijoje susidarė makroekonominis disbalansas, visų pirma susijęs su konkurencingumu ir įsiskolinimu, ypač dėl didelės valdžios sektoriaus skolos poveikio realiajai ekonomikai. Atnaujintoje rezultatų suvestinėje kai kurie rodikliai (tie patys kaip praėjusiais metais) viršija orientacines ribas, t. y. eksporto rinkos dalių praradimas ir privačiojo bei valdžios sektorių skola. 2012 m. ilgalaikės eksporto rinkos dalies mažėjimo tendencijos sustiprėjo ir tai turėjo poveikio nuolatiniams neigiamiems prekių balanso pokyčiams. Einamosios sąskaitos pozicija toliau blogėjo ir dabar užregistruotas nedidelis deficitas. Tačiau grynoji tarptautinių investicijų pozicija išlieka stabili ir teigiama. Kalbant apie sąnaudų konkurencingumą, turimi rodikliai liudija apie šiokią tokią stabilizaciją. Vis dėlto vieneto darbo sąnaudos, nors ir mažesnės už orientacinę ribą, 2012 m. vėl išaugo, nors numatoma, kad 2013 m. jos sumažės. Realusis efektyvusis valiutos kursas 2012 m. šiek tiek smuko kartu su euro kursu. 2012 m. privačiojo sektoriaus skola išaugo ir toliau gerokai viršija ribą, netgi konsoliduojant vidaus įmonių tarpusavio paskolas. Valdžios sektoriaus skola toliau didėjo ir manoma, kad 2013 m. ji viršys 100 % BVP, nors ir prognozuojama, kad artimiausiais metais ji turėtų  iš esmės stabilizuotis. Be to, būtina stebėti neapibrėžtuosius įsipareigojimus, nes jie gali turėti poveikio viešųjų finansų pozicijai, taip pat realiajai ekonomikai. Finansų sektoriaus įsipareigojimai 2012 m. sumažėjo, o sektoriaus įsiskolinimas sumažėjo iki žemiausio lygio per penkerius metus. 2008 m. buvusios stabilios, būsto kainos 2012 m. šiek tiek nukrito; tai rodo, kad vyksta laipsniškas koregavimas. Apskritai, Komisija mano, kad būtų naudinga, taip pat atsižvelgiant į balandžio mėn. nustatytą disbalansą, toliau nagrinėti, ar disbalansas išliko, ar yra panaikintas. 
Bulgarija 2013 m. balandžio mėn. Komisija padarė išvadą, kad Bulgarijoje susidarė makroekonominis disbalansas, visų pirma susijęs su įmonių sektoriaus finansinio įsiskolinimo mažinimo poveikiu, nuolatiniu išorės pozicijų, konkurencingumo ir darbo rinkų koregavimu. Atnaujintoje rezultatų suvestinėje keli rodikliai viršija orientacines ribas, t. y. grynoji tarptautinių investicijų pozicija ir nedarbas. Atrodo, kad išorės pozicijos rizika sumažėjo, palyginti su ta, kokia buvo prieš keletą metų. Neigiama grynoji tarptautinių investicijų pozicija išlieka aukšta, tuo tarpu grynoji išorės skola yra gerokai mažesnė, turint omenyje pritrauktas tiesiogines užsienio investicijas (TUI). Be to, tiek neigiama grynoji tarptautinių investicijų pozicija, tiek grynoji išorės skola yra panašiai linkusios mažėti dėl einamosios sąskaitos koregavimo ją subalansuojant ir dėl nuolatinio teigiamo kapitalo pervedimų indėlio. Einamosios sąskaitos korekcija daugiausia yra necikliška ir turi santykinai nedaug įtakos ekonominei veiklai. Kainų ir sąnaudų konkurencingumo rodikliai toliau gerėjo ir turėtų prisidėti prie eksporto augimo ateityje. Nuo 2012 m. nominaliųjų  vieneto darbo sąnaudų rodiklis priartėjo prie rezultatų suvestinės ribų dėl mažesnio darbo užmokesčio augimo ir tvaraus darbo našumo didėjimo, taip pat atspindinčio darbo vietų skaičiaus mažinimą. Privačiojo sektoriaus finansinis įsiskolinimas mažinamas. Ne finansų įmonių skola Bulgarijoje yra santykinai didelė, palyginti su kitomis valstybėmis narėmis, nors didelę jos dalį sudaro tarpvalstybinių įmonių tarpusavio paskolos. Kredito srautai išlieka nedideli ir atspindi vangų ekonomikos atsigavimą. Darbo rinka išlieka silpna, o nedarbas, įskaitant jaunimo ir ilgalaikį nedarbą, toliau didėjo, nors panašu, kad 2013 m. jis pradeda nusistovėti. Skurdas ir socialinė atskirtis pastaraisiais metais taip pat padidėjo, o NEET lygis
 yra didžiausias ES. Apskritai, Komisija mano, kad būtų naudinga, taip pat atsižvelgiant į balandžio mėn. nustatytą disbalansą, toliau nagrinėti, ar disbalansas išliko, ar yra panaikintas. 
Čekija. Ankstesniuose MDP raunduose disbalanso Čekijoje nebuvo nustatyta. Atnaujintoje rezultatų suvestinėje grynoji tarptautinių investicijų pozicija yra neigiama ir toliau viršija orientacinę ribą. Šis rodiklis toliau blogėjo dėl einamosios sąskaitos deficito, kuris sudarė 2½–3 % BVP, tačiau artimiausiais metais turėtų mažėti. Su išorės pozicija susijusi rizika išlieka nedidelė, nes didelę dalį užsienio įsipareigojimų sudaro TUI, todėl grynoji išorės skola yra labai nedidelė. Nors amžiaus pradžioje TUI padėjo gerinti eksporto rezultatus, eksporto rinkos dalies didėjimas gerokai sulėtėjo, o 2010–2012 m. šiek tiek rinkos netgi buvo prarasta. Tokie visų ekonomikos sričių konkurencingumo rodikliai kaip realusis efektyvusis valiutos kursas ir darbo vieneto sąnaudos kol kas nepagerėjo tiek, kad eksporto rezultatų artimiausių metų perspektyvos būtų geresnės. Įeinantys užsienio kapitalo srautai prisidėjo prie greito realiųjų būsto kainų augimo prieš krizę. Nors vykstanti kainų korekcija neturėjo didelės neigiamos įtakos finansų sektoriaus patikimumui, kredito augimas keletą metų buvo mažas. Privačiojo sektoriaus skolos santykis vis dar gerokai viršija orientacinę ribą. Apskritai, darbo rinka santykinai gerai atlaikė pastarojo meto ekonominės veiklos susilpnėjimą – nedarbo lygis 2012 m. pakilo iki 7 %. Tačiau jaunimo nedarbas (19½ % 2012 m.), nors ir mažesnis už ES vidurkį, palyginti su 2008 m., išaugo dvigubai ir vargu ar sumažės, kol ekonominė veikla vėl neįgaus pagreičio. Apskritai, šiuo etapu tolesnės išsamios analizės pagal MDP Komisija nevykdys.
Danija 2013 m. balandžio mėn. Komisija padarė išvadą, kad Danijoje susidarė makroekonominis disbalansas, susijęs su dideliu namų ūkių įsiskolinimu ir tebevykstančiu koregavimu būsto rinkoje. Atnaujintoje rezultatų suvestinėje tie patys rodikliai kaip ir praėjusiais metais viršija orientacines ribas, t. y. privačiojo sektoriaus skola ir eksporto rinkos dalies praradimas. Pastarasis susijęs su konkurencingumo sumažėjimu pastarąjį dešimtmetį. Tačiau tikimasi, kad saikingas darbo užmokesčio ir nominaliųjų darbo sąnaudų augimas, taip pat realiojo efektyviojo valiutos kurso mažėjimas toliau padės atkurti konkurencingumą. Einamosios sąskaitos pozicija buvo teigiama daugiau nei du dešimtmečius, o šiuo metu šis perteklius yra arti viršutinės rezultatų suvestinės ribos, nors grynoji tarptautinių investicijų pozicija toliau stiprėjo. Būsto kainų augimas iki 2008 m. labai padidino namų ūkių įsiskolinimą. Taigi privačiojo sektoriaus skola gerokai viršija ribą, tačiau nuo 2009 m. palaipsniui mažėja. Be to, skolos koncentracija dideles pajamas gaunančiuose namų ūkiuose mažina su dideliais palūkanų normų pokyčiais susijusią riziką. Būsto rinka vis dar yra vangi, nors per pastaruosius metus kainos  šiek tiek pakilo. Apskritai, Komisija mano, kad būtų naudinga, taip pat atsižvelgiant į balandžio mėn. nustatytą disbalansą, toliau nagrinėti, ar disbalansas išliko, ar yra panaikintas.
Vokietija. Ankstesniuose MDP raunduose disbalanso Vokietijoje nebuvo nustatyta. Atnaujintoje rezultatų suvestinėje keli rodikliai viršija orientacines ribas, t. y. einamosios sąskaitos perteklius, realiojo efektyviojo valiutos kurso smukimas, eksporto rinkos dalių praradimas ir valdžios sektoriaus skola. Išorės lygmeniu su einamosios sąskaitos balansu susijęs rodiklis gerokai viršija orientacinę ribą, o Vokietijos einamosios sąskaitos perteklius sudaro didžiąją visos euro zonos pertekliaus dalį, turint omenyje Vokietijos ekonomikos dydį. Po statistinių pataisymų nuo 2007 m. šis rodiklis kasmet viršijo ribą. Naujausi ketvirčio duomenys ir Komisijos rudens prognozė rodo, kad 2013 m. perteklius bus tokio paties lygio kaip 2012 m. – 7 % BVP. Žvelgiant į priekį, pagal naujausias Komisijos tarnybų prognozes perteklius turėtų išlikti virš orientacinės ribos visu prognozės laikotarpiu, o tai reiškia, kad jis nėra trumpalaikis cikliškas reiškinys. Didelį perteklių rodo labai teigiama ir didėjanti grynoji tarptautinių investicijų pozicija ir teigiamas pajamų balansas. Dėl jų gali kilti spaudimas eurui brangti kitų valiutų atžvilgiu. Jei toks spaudimas materializuotųsi, periferinėms šalims būtų sunkiau atkurti konkurencingumą mažinant vertę viduje. Didelis perteklius rodo, kad Vokietijos ekonomikoje santaupos viršija investicijas. Namų ūkių santaupų lygis yra vienas didžiausių euro zonoje. Nepaisant to, kad privačiojo sektoriaus (įmonių ir namų ūkių) skolos dalis BVP yra antra pagal mažumą euro zonoje, ir palankių palūkanų normų sąlygų, privačiojo sektoriaus finansinio įsiskolinimo mažinimas tęsiasi, nors ir lėtesniu tempu, ir nepalaiko gyvesnės privačiojo sektoriaus paklausos. Privataus kredito srautai praėjusiais metais išliko nuosaikūs, o bendrojo pagrindinio kapitalo formavimas susilpnėjo. Ankstesnės rekomendacijos buvo grindžiamos poreikiu esant nepalankioms demografinėms perspektyvoms stiprinti vidinius potencialaus augimo šaltinius. Vokietijos išorės pozicijos dinamika suteikia pagrindo vykdyti tolesnį tyrimą, siekiant geriau suprasti inter alia tam tikrų vidaus ypatumų, įskaitant finansų srautus, poveikį sektorių taupymo ir investavimo balansui ir einamosios sąskaitos pokyčiams. SVKI grindžiamas realusis efektyvusis valiutos kursas 2010–2012 m. sumažėjo daugiausia ne euro zonos partnerių atžvilgiu, atspindėdamas nominalųjį euro vertės sumažėjimą, tačiau kitų euro zonos šalių atžvilgiu – kur kas mažiau. Tai prisidėjo prie Vokietijos įmonių konkurencingumo jų euro zonai nepriklausančių konkurentų atžvilgiu. Dėl aktyvios darbo rinkos, kurioje kyla atlyginimai, ir dėl santykinai mažo produktyvumo augimo vieneto darbo sąnaudos viršija euro zonos vidurkį ir toliau didėja. Tačiau susijęs atitinkamo realiojo efektyviojo valiutos kurso kilimas yra nedidelis, palyginti su buvusiu dešimtmetį prieš krizę. Valdžios sektoriaus skola viršija orientacinę ribą, tačiau 2013 m. numatomas jos mažėjimas. Būsto kainos augo vidutiniškai, šiek tiek didesni šuoliai buvo kai kuriose miesto vietovėse. Apskritai, Komisija mano, kad būtų naudinga atlikti išsamią analizę siekiant įvertinti, ar egzistuoja disbalansas.
Estija. Ankstesniuose MDP raunduose disbalanso Estijoje nebuvo nustatyta. Atnaujintoje rezultatų suvestinėje keli rodikliai tebeviršija orientacines ribas, t. y. neigiama grynoji tarptautinių investicijų pozicija ir nedarbas. Nors neigiama grynoji tarptautinių investicijų pozicija gerokai viršiją ribą (-54 % BVP 2012 m.), ji taisosi, nepaisant mažo einamosios sąskaitos deficito. Pastarasis savo ruožtu gali būti paaiškintas mažėjančiu prekybos pertekliumi dėl sumažėjusios eksporto dalies, kuri iš dalies atspindi didėjančias nominaliąsias vieneto darbo sąnaudas, ir dėl atsigaunančios vidaus paklausos. Tačiau kadangi pusę išorės įsipareigojimų sudaro TUI, rizika išlieka nedidelė. Pagal išorės skolą Estija tapo grynąja kreditore. Kartu, nors nedarbo rodiklis viršija rezultatų suvestinės ribą, jis sparčiai mažėja ir iki 2013 m. pabaigos turėtų būti 9¼ %. Vis dėlto ilgalaikis nedarbas tebėra santykinai didelis, kaip ir kiti rodikliai, susiję su skurdu, socialine atskirtimi, dideliu materialiniu nepritekliumi ir mažu darbo intensyvumu. Šalies privačiojo sektoriaus įsiskolinimas toliau mažėjo ir 2012 m., sparčiai augant nominaliajam BVP,  sudarė 129 % BVP. Tačiau privačiojo sektoriaus finansinio įsiskolinimo mažinimas beveik sustojo; vis dar santykinai didelė privačiojo sektoriaus skola ateityje greičiausiai ribos kredito augimą ir vidutinės trukmės laikotarpiu stabdys gamybos apimties augimą. Apskritai, šiuo etapu tolesnės išsamios analizės pagal MDP Komisija nevykdys.
Airija. Nuo 2010 m. gruodžio mėn. Airija įgyvendina makroekonominio koregavimo programą, kuriai skiriama finansinė pagalba; disbalanso priežiūra ir taisomųjų priemonių stebėsena vykdoma įgyvendinant šią programą, o ne MDP. Pagal šią programą Airija nemažai nuveikė, kad ištaisytų savo perviršinį disbalansą. Atnaujintoje rezultatų suvestinėje keletas rodiklių viršiją ribą – neigiama grynoji tarptautinių investicijų pozicija, realiojo efektyviojo valiutos kurso mažėjimas, eksporto rinkos dalies sumažėjimas, privačiojo ir valdžios sektoriaus skola ir nedarbas. Kalbant apie išorės disbalansą, nuo 2010 m. registruojamas einamosios sąskaitos perteklius, tačiau tai dar nepasireiškė  grynosios tarptautinių investicijų pozicijos  gerėjimu, daugiausia dėl vertinimo poveikio, kuris savaime yra pasitikėjimo ekonomika požymis. Su išorės įsipareigojimais susijusią riziką taip pat reikėtų vertinti atsižvelgiant į didelę TUI šalyje sankaupą. Mažėjančios vieneto darbo sąnaudos ir realiojo efektyviojo valiutos kurso mažėjimas pakoregavo ekonomikos pakilimo metų kraštutinumus ir pasireiškė padidėjusiu konkurencingumu. Todėl 2012 m. rinkos dalis mažėjo lėčiau, o likęs mažėjimas vyko gerokai pasikeitus prekių eksporto sudėčiai, nes pagrindiniai eksportuojami vaistai  nebeapsaugoti patentais ir vis didesnę eksporto dalį sudaro paslaugų eksportas. Kalbant apie vidaus disbalansą, būsto kainos, kurios penkerius metus mažėjo ir šiuo metu yra nuvertintos pagal keletą parametrų, stabilizavosi arba pradėjo šiek tiek kilti. Nors privačiojo sektoriaus skola tebeviršija ribą, gerokai pasistūmėta mažinant finansinį įsiskolinimą nepaisant stipraus pasipriešinimo dėl disponuojamųjų pajamų mažėjimo. Kartu bankai privalėjo sustiprinti neveiksnių paskolų portfelio mažinimo pastangas, visų pirma baigdami rengti tvarius sprendimus dėl būsto paskolų, kurių mokėjimai vėluoja. Taip pat vertinamas bankų balanso patikimumas atliekant išsamų vertinimą pagal programą. Griežtas pagal programą sutartų biudžeto tikslų laikymasis reiškia, kad valdžios sektoriaus skola, išreikšta kaip BVP dalis, 2013 m. turėtų pasiekti aukščiausią tašką ir pradėti mažėti. Nors nedarbo lygis tebeviršija ribą, nuo 2012 m. vidurio jis pamažu mažėja ir nuo aukščiausio 15 % lygio 2012 m. pradžioje sumažėjo iki 13¼ % 2013 m. rugsėjo mėn. Vis dėlto ilgalaikis ir jaunimo nedarbas tebėra itin svarbios problemos, o skurdas ir socialinė atskirtis pastaraisiais metais gerokai padidėjo. Finansinė pagalba ir vykdoma koregavimo programa padėjo sumažinti makroekonominį disbalansą ir valdyti susijusią riziką. Airijos situacija MDP kontekste bus įvertinta pasibaigus programai.
Ispanija. 2013 m. balandžio mėn. 2013, Komisija padarė išvadą, kad Ispanijoje yra susidaręs perviršinis makroekonominis disbalansas, visų pirma dėl to, kad labai aukštas vidaus ir išorės skolos lygis  tebekelia riziką augimui ir finansiniam stabilumui
. Be to, nepaisant vykdomo ekonomikos subalansavimo, reikiamo koregavimo mastas ir papildomos problemos, susijusios su didžiuliu nedarbu ir augančia valdžios sektoriaus skola, buvo didelis iššūkis, reikalaujantis nuolatinių politinių veiksmų. Atnaujintoje rezultatų suvestinėje keletas rodiklių viršiją orientacinę ribą – neigiama grynoji tarptautinių investicijų pozicija, realiojo efektyviojo valiutos kurso mažėjimas, eksporto rinkos dalies sumažėjimas, privačiojo ir valdžios sektoriaus skola ir nedarbas. Dėl reikšmingo einamosios sąskaitos koregavimo, kurį paskatino energingas eksporto augimas ir mažėjantis importas, rezultatų suvestinės rodiklis nukrito žemiau ribos. 2013 m. einamojoje sąskaitoje susidaro perteklius, kuris artimiausiais metais turėtų padidėti. Tačiau neigiama grynoji tarptautinių investicijų pozicija dar nesistabilizavo; 2012 m. ji pablogėjo daugiausia dėl vertinimo poveikio, kurį galima laikyti pasitikėjimo ekonomika ženklu. Konkurencingumas ėmė sparčiau didėti 2012 m., nes darbo užmokesčio augimo ribojimas prisidėjo prie vykdomo produktyvumo didinimo (nors jis daugiausia susijęs su darbo vietų skaičiaus mažinimu) mažinant vieneto darbo sąnaudas. Sukauptas realiojo efektyviojo valiutos kurso gerėjimas pralenkė orientacinę ribą ir kompensuoja ankstesniais laikotarpiais buvusį didėjimą. Toliau mažėjo eksporto rinkos dalis. Tačiau palyginti su kitomis išsivysčiusiomis šalimis, santykinis blogėjimas buvo nuosaikesnis. Valdžios sektoriaus skola sparčiai didėjo dėl valstybės biudžeto deficito, bankų rekapitalizacijos ir skolų tiekėjams grąžinimo. Toliau buvo mažinamas privačiojo sektoriaus finansinis įsiskolinimas, pirmiausia per neigiamus kredito srautus; namų ūkių finansinio įsiskolinimo mažinimas vyko šiek tiek lėčiau negu įmonių ir tai atspindėjo  ilgesnį daugiausia su būsto paskolomis susijusių skolų grąžinimo laikotarpį ir rečiau taikomas nemokumo procedūras. Koregavimo procesas būsto rinkoje vyko sparčiau dėl didelio skaičiaus neparduoto nekilnojamojo turto ir prastų pagrindinių rodiklių. Vis labiau matomi socialiniai krizės padariniai. Dėl aukšto ilgalaikio ir jaunimo nedarbo lygio ir vis didėjančio labai mažo užimtumo namų ūkių skaičiaus, kartu mažėjant namų ūkių pajamoms, didėja skurdas ir socialinė atskirtis. Apskritai, Komisija mano, kad būtų naudinga, taip pat atsižvelgiant į balandžio mėn. nustatytą perviršinį disbalansą, toliau nagrinėti makroekonominės rizikos pastovumą ir stebėti disbalanso naikinimo pažangą.
Prancūzija. 2013 m. balandžio mėn. Komisija padarė išvadą, kad Prancūzijoje susidarė makroekonominis disbalansas, ir nurodė, kad būtina imtis ryžtingų politikos veiksmų. Visų pirma disbalansas buvo susijęs su einamosios sąskaitos pablogėjimu bei konkurencingumo sumažėjimu ir didele valdžios sektoriaus skola. Atnaujintoje rezultatų suvestinėje keletas rodiklių viršija orientacines ribas, t. y., kaip ir praeitais metais, eksporto rinkos dalių praradimo, privačiojo sektoriaus ir valdžios sektoriaus skolos rodiklis, o dabar dar ir realiojo efektyviojo valiutos kurso smukimo rodiklis. Peržiūrėjus rezultatų suvestinę vis dar matyti tiek išorės, tiek vidaus problemų. Prancūzijos eksporto rinkos dalys toliau mažėja, nors ir šiek tiek mažiau negu visos ES (arba euro zonos). Šį mažėjimą atspindi einamosios sąskaitos balanso blogėjimas ir neigiama grynoji tarptautinių investicijų pozicija, nors šie rodikliai toli gražu neviršija atitinkamų orientacinių ribų. Šis pasikeitimas įvyko nepaisant realiojo efektyviojo valiutos kurso smukimo ir santykinai ribotų vieneto darbo sąnaudų, dėl to dar svarbiau atkreipti dėmesį į konkurencingumą, nesusijusį su kainomis. Ankstesnės analizės parodė neigiamą poveikį, kurį menkas Prancūzijos įmonių pelningumas turi jų investavimo galimybėms ir inovaciniams gebėjimams, kenkdamas jų konkurencingumui. Be to, mažas įmonių pelningumas menkina jų gebėjimą mažinti finansinį įsiskolinimą, todėl prisideda prie privačiojo sektoriaus įsiskolinimo didėjimo. Kartu namų ūkių skola išlieka santykinai nedidelė, nors namų ūkių kreditingumas nukentėjo jų disponuojamosioms pajamoms sumažėjus dėl augančio nedarbo. Išaugęs privačiojo sektoriaus skolos lygis kelia nerimą tokiomis aplinkybėmis, kai vis didėja valdžios sektoriaus įsiskolinimas, šiuo metu viršijantis 90 % BVP. Apskritai, Komisija mano, kad būtų naudinga, taip pat atsižvelgiant į balandžio mėn. nustatytą disbalansą, toliau nagrinėti riziką, susijusią su disbalanso pastovumu.
Kroatija į ES įstojo 2013 m. liepos 1 d. MDP rezultatų suvestinėje keletas rodiklių viršija orientacines ribas, t. y. grynoji tarptautinių investicijų pozicija, eksporto rinkos dalių praradimas ir nedarbo lygis. 2012 m. pabaigoje užregistruotą beveik 90  % BVP neigiamą grynąją tarptautinių investicijų poziciją daugiausia nulėmė sukaupto einamosios sąskaitos deficito dydis iki pasaulinės krizės. Nuo pasaulinės krizės pradžios einamoji sąskaita palaipsniui koregavosi ir 2012 m. beveik pasiektas jos balansas – tai daugiausia susiję su menka vidaus paklausa, o eksporto rodikliai buvo prasti. Dėl augančių vieneto darbo sąnaudų, taip pat nepalankios produktų specializacijos ir geografinių eksporto krypčių eksporto rinkos dalys gerokai sumažėjo. Laikotarpiu iki krizės į šalį nukreipti dideli kapitalo srautai sudarė sąlygas susikaupti privačiojo sektoriaus skolai, nors pastaruoju metu privačiojo sektoriaus skolos rodiklis nusistovėjo ir 2012 m. pabaigoje buvo šiek tiek mažesnis už orientacinę ribą. Neveiksnių paskolų dalis nuo 2008 m. gerokai išaugo, daugiausia įmonių sektoriuje, taip pat iš dalies dėl brangesnio skolos tvarkymo namų ūkiams, pasiėmusiems paskolas Šveicarijos frankais. Spaudimas mažinti finansinį įsiskolinimą neigiamai veikia ekonomikos atsigavimo perspektyvas. Kartu dėl ekonomikos susitraukimo ir reikšmingo fiskalinio koregavimo nevykdymo greitai išaugo valdžios sektoriaus skola. Be to, per didelė valstybės valdomų įmonių skola reiškia neapibrėžtuosius įsipareigojimus vyriausybei. Didelė augimo ir darbo vietų kūrimo kliūtis tebėra reguliavimo našta ir nepakankama konkurencija daugelyje ekonomikos sektorių. Dėl užsitęsusio nuosmukio, taip pat darbo rinkos nelankstumo ir socialinės apsaugos trukdžių sumažėjo užimtumas, daugiausia privačiajame sektoriuje, o nedarbo lygis 2012 m. gerokai išaugo iki beveik 16  % Ypatinga problema – 40  % viršijantis jaunimo nedarbo lygis. Didelė ilgalaikių bedarbių dalis rodo, kad yra struktūrinio pobūdžio problemų. Žmonių, kuriems gresia skurdas, dalis auga ir yra viena iš didžiausių ES. Apskritai, Komisija mano, kad būtų naudinga atlikti išsamią analizę siekiant įvertinti, ar egzistuoja disbalansas.
Italija. 2013 m. balandžio mėn. Komisija padarė išvadą, kad Italijoje susidarė makroekonominis disbalansas, ir nurodė, kad būtina imtis ryžtingų politikos veiksmų. Visų pirma disbalansas buvo susijęs su eksporto rezultatais bei konkurencingumo sumažėjimu, taip pat dideliu valdžios sektoriaus įsiskolinimu. Atnaujintoje rezultatų suvestinėje keletas rodiklių viršija orientacines ribas: eksporto rinkos dalių praradimas, realiojo efektyviojo valiutos kurso smukimas ir valdžios sektoriaus skola. Rinkos dalies praradimas išlieka gerokai didesnis už orientacinę ribą, o eksporto rezultatai prastesni negu kitų išsivysčiusios ekonomikos šalių. Eksportą į euro zonai nepriklausančias prekybos partneres palaikė iki 2012 m. vidurio gerokai nukritęs realusis efektyvusis valiutos kursas – tai daugiausia susiję su nominaliu euro smukimu. Silpni našumo rezultatai toliau palaiko nominalias vieneto darbo sąnaudas – 2012 m. jos išaugo daugiau nei daugelyje prekybos partnerių. Mažėjanti vidaus paklausa ir konkrečiai didesnis investicijų susitraukimas buvo pagrindinis einamosios sąskaitos balanso pagerėjimo (prognozuojama, kad 2013 m. bus pasiektas jos perteklius) veiksnys. Kiek tai susiję su vidaus aspektais, svarbi šalies pažeidžiamumo priežastis, visų pirma turint omenyje prastas augimo perspektyvas, tebėra didelė valdžios sektoriaus skola. Dėl ekonominės veiklos susitraukimo ir didesnių palūkanų išlaidų 2012 m. valdžios sektoriaus skola, išreikšta BVP dalimi, išaugo iki 127  %, o šį padidėjimą sušvelnino pirminis perteklius (2½  % BVP). Siekiant pradėti tolydžio mažinti skolos santykį, ir toliau ypač svarbu pasiekti ir išlaikyti didelį pirminį perteklių. Privačiojo sektoriaus įsiskolinimas ir toliau neviršija ribos; jis koncentruojasi įmonių sektoriuje, kuriame, turint omenyje užsitęsusį nuosmukį, neveiksnių paskolų skaičius išaugo labiausiai. Nors nedarbo rodiklis (3 metų vidurkis) vis dar neviršija ribos, 2012 m. nedarbas gerokai išaugo iki beveik 11 % ir toliau didėjo iki 12¼ % 2013 m. rugpjūčio mėn., o jaunimo nedarbo ir nedirbančio, nesimokančio ir profesiniame mokyme nedalyvaujančio jaunimo lygis labai didelis. Be to, labai išaugo skurdas ir socialinė atskirtis (visų pirma didelis materialinis nepriteklius). Apskritai, Komisija mano, kad būtų naudinga, taip pat atsižvelgiant į balandžio mėn. nustatytą disbalansą, toliau nagrinėti riziką, susijusią su disbalanso pastovumu.
Latvija. Ankstesniuose MDP raunduose disbalanso Latvijoje nebuvo nustatyta. Atnaujintoje rezultatų suvestinėje kai kurie rodikliai viršija orientacines ribas: grynoji tarptautinių investicijų pozicija ir nedarbas. Tačiau abu rodikliai greitai keičiasi tinkama linkme. Išorės pozicija tebėra patikima, nes konkurencingumo rodikliai ir eksporto rinkos dalys toliau auga, o einamosios sąskaitos deficitas nedidelis ir stabilus. Nors neigiama grynoji tarptautinių investicijų pozicija tebeviršija orientacinę ribą, didelę išorės įsipareigojimų dalį sudaro tiesioginių užsienio investicijų srautas, taigi jie kelia mažesnę makroekonominę riziką negu skola. Tiek grynoji tarptautinių investicijų pozicija, tiek išorės skola mažėja palyginti greitai ir tikimasi, kad ši teigiama tendencija prognozės laikotarpiu išsilaikys. Kiek tai susiję su vidaus rodikliais, valdžios sektoriaus skola tebėra gerokai mažesnė už ribą ir, kaip prognozuojama, neviršys 40 % BVP 2015 m., kai Latvija turėtų būti grąžinusi ¾ ES paskolų, išmokėtų 2009–2011 m. Privačiojo sektoriaus skola taip pat neviršija ribos. Būsto kainos ir kredito srautai po staigios korekcijos krizės metu palengva atsigauna; vidutinės trukmės laikotarpiu didelių svyravimų nesitikima, nes numatoma, kad namų ūkių segmente ir toliau vyks finansinio įsiskolinimo mažinimas. Nedarbo rodiklis (3 metų vidurkis) pagerėjo nedaug, bet naujausi darbo rinkos pokyčiai yra teigiamesni, o nedarbas greitai mažėja; dabar numatoma, kad nedarbo lygis 2014 m. bus mažesnis už ES vidurkį ir 2015 m. bus mažesnis negu 10 %. Dėl pakilimo darbo rinkoje jau pradėjo mažėti skurdas ir socialinė atskirtis, kurie tebėra labai dideli. Apskritai, šiuo etapu tolesnės išsamios analizės pagal MDP Komisija nevykdys.
Lietuva. Ankstesniuose MDP raunduose makroekonominio disbalanso Lietuvoje nebuvo nustatyta. Atnaujintoje rezultatų suvestinėje keli rodikliai viršija orientacines ribas, t. y. grynoji tarptautinių investicijų pozicija ir nedarbas. Nors ir laipsniškai gerėjusi nuo 2009 m., grynoji tarptautinių investicijų pozicija yra labai neigiama. Vis dėlto grynoji išorės skola yra gerokai mažesnė, o daugumą išorės įsipareigojimų paaiškina tiesioginių užsienio investicijų srautas. Pirmąjį 2013 m. pusmetį pasiektas nedidelis einamosios sąskaitos perteklius, bet toliau didėjant vidaus paklausai numatoma grįžti prie nedidelio deficito. Numatoma, kad šis deficitas daugiausia bus finansuojamas iš tiesioginių užsienio investicijų srauto ir portfelinių investicijų. Eksporto rinkos dalis toliau didėjo, o prie to prisidėjo realiojo efektyviojo valiutos kurso smukimas ir vieneto darbo sąnaudų mažėjimas. Tačiau pastaruoju metu vieneto darbo sąnaudos vėl pradėjo augti, nes ėmė kilti darbo užmokestis. Kiek tai susiję su vidaus aspektais, tiek privačiojo sektoriaus, tiek valdžios sektoriaus skola santykinai nedidelė, be to, numatoma, kad pastaroji ateinančiais metais pradės mažėti. Naujo ne finansų bendrovių kreditavimo augimo rodiklis tapo teigiamas, dėl to sulėtėjo privačiojo sektoriaus finansinio įsiskolinimo mažinimas. Keletą pastarųjų metų būsto kainos išliko gana stabilios. Nedarbas gerokai sumažėjo ir, kaip numatoma, 2014 m. bus mažesnis negu 11 %. Dėl pakilimo darbo rinkoje mažėja skurdas ir socialinė atskirtis, kurie tebėra labai dideli. Apskritai, šiuo etapu tolesnės išsamios analizės pagal MDP Komisija nevykdys. 
Liuksemburgas. Ankstesniuose MDP raunduose makroekonominio disbalanso Liuksemburge nebuvo nustatyta. Atnaujintoje rezultatų suvestinėje keletas rodiklių viršija orientacines ribas, t. y. einamosios sąskaitos perteklius, vieneto darbo sąnaudos, privačiojo sektoriaus skola ir eksporto rinkos dalių praradimas. Labai didelis perteklius maskuoja nuolatinį prekybos balanso deficitą. Be to, nerimą pradėjo kelti pastaruoju metu sumažėjusios eksporto rinkos dalys. Svarbu ne tik tai, kad prekybos balanso deficitas pasiekė istorinį rekordą, bet ir tai, kad nuo 2007 m. mažėja šalies paslaugų (daugiausia finansinių) rinkos dalys. Be to, nuo 2008 m. nominaliosios vieneto darbo sąnaudos augo gerokai greičiau negu euro zonoje ir viršija orientacinę ribą (nepaisant naujausių darbo užmokesčio augimo ribojimo priemonių), dėl to susilpnėjo vietos pramonės konkurencingumas. Didelis privačiojo sektoriaus, daugiausia ne finansų bendrovių įsiskolinimas didina įmonių pažeidžiamumą ir gali būti iš dalies nulemtas įsiskolinimui, o ne nuosavybei palankaus iškraipymo mokesčių teisės aktuose. Nors finansų sektorius apskritai tebėra patikimas, dėl finansų krizės nukentėjo sektoriaus augimo potencialas ir kyla klausimų dėl mažiau dinamiško sektoriaus poveikio tiek užimtumui, tiek valstybės finansų tvarumui, be kita ko, atsižvelgiant į išlaidas, susijusias su visuomenės senėjimu. Apskritai, Komisija mano, kad būtų naudinga atlikti išsamią analizę siekiant įvertinti, ar egzistuoja disbalansas.
Vengrija. 2013 m. balandžio mėn. Komisija padarė išvadą, kad Vengrijoje susidarė makroekonominis disbalansas, ir nurodė, kad būtina imtis ryžtingų politikos veiksmų. Visų pirma nerimą kėlė labai neigiama grynoji tarptautinių investicijų pozicija. Atnaujintoje rezultatų suvestinėje šis kintamasis vis dar gerokai viršija orientacinę ribą, nes jis didesnis už metinį BVP. Be to, ribas toliau viršija eksporto rinkos dalių praradimo, valdžios sektoriaus skolos ir nedarbo lygio rodikliai. Kiek tai susiję su išorės disbalansu, pastovus einamosios sąskaitos perteklius prisidėjo prie grynosios tarptautinių investicijų pozicijos gerėjimo nuo 2009 m. Tačiau perteklius atspindi nuolatinį vidaus paklausos silpnumą, o ir eksporto rezultatai prasti; eksporto rinkos dalys mažėjo greičiau, nors nėra aiškių požymių, kad mažėtų sąnaudų konkurencingumas. Dėl to kyla abejonių dėl išorės koregavimo tvarumo. Kiek tai susiję su vidaus disbalansu, nepaisant staigaus išorės koregavimo, rodančio vykstantį privačiojo ir valdžios sektorių finansinio įsiskolinimo mažinimą, tebėra svarbių silpnų vietų. Turint omenyje politinį netikrumą, greitas įmonių kreditavimo nuosmukis prisidėjo prie istoriškai žemo investicijų lygio, dėl to galėtų mažėti augimo potencialas. Nuolatinis nominaliųjų būsto kainų mažėjimas kartu su per didele našta finansų sektoriui neleidžia vėl pradėti įprastinį skolinimą ekonomikai ir kelia rizika finansiniam stabilumui. Valdžios sektoriaus skola šiek tiek sumažėjo, bet vis dar labai viršija ribą, dėl to ir dėl silpno augimo potencialo Vengrija tampa pažeidžiama, o tai rodo santykinai didelės valstybės skolinimosi išlaidos. Nedarbo lygis viršija ribą, o jaunimo nedarbas ir didelio materialinio nepritekliaus rodiklis nuo krizės pradžios labai išaugo. Apskritai, Komisija mano, kad būtų naudinga, taip pat atsižvelgiant į balandžio mėn. nustatytą disbalansą, toliau nagrinėti riziką, susijusią su disbalanso pastovumu.
Malta. 2013 m. balandžio mėn. Komisija padarė išvadą, kad Maltoje susidarė makroekonominis disbalansas dėl didelės rizikos, kurią finansų sektoriui kelia nekilnojamojo turto rinka, ir dėl rizikos, kylančios ilgalaikiam valstybės finansų tvarumui. Atnaujintoje rezultatų suvestinėje rodikliai pagerėjo keliose srityse, nors keletas rodiklių tebeviršija orientacines ribas, t. y. realiojo efektyviojo valiutos kurso smukimas ir privačiojo bei valdžios sektoriaus skola. Ekonomikos išorės pozicija pagerėjo ir einamosios sąskaitos rodikliai nebeviršija ribos, taip pat padidėjo teigiama grynoji tarptautinių investicijų pozicija. Prie to prisidėjo realiojo efektyviojo valiutos kurso smukimas žemiau apatinės ribos (tai daugiausia susiję su nominaliu euro smukimu). Vis dėlto pastarųjų metų eksporto rinkos dalių mažėjimas galėtų rodyti sumažėjusį konkurencingumą, nors jo 5 metų pokyčio rodiklis dar neperžengė ribų. Kiek tai susiję su vidaus aspektais, privačiojo sektoriaus skola toliau viršija ribą, nors privačiojo sektoriaus balanso turto pusė atrodo patikima. Valdžios sektoriaus skola taip pat viršija ribą ir dėl nuolatinio pirminio deficito vis didėja, be to, reikia spręsti su visuomenės senėjimu susijusios rizikos, kylančios ilgalaikiam valstybės finansų tvarumui, klausimą. Atrodo, kad padėtis būsto rinkoje stabilizavosi, nors vis dar reikėtų ją stebėti dėl tarpusavio sąsajų su šalies bankų sektoriumi. Atsižvelgiant į tolesnį neveiksnių paskolų didėjimą, taip pat ir pirmąjį 2013 m. pusmetį, reikia konkrečių veiksmų su atidėjiniais paskolų nuostoliams padengti susijusiai politikai stiprinti. Apskritai, Komisija mano, kad būtų naudinga, taip pat atsižvelgiant į balandžio mėn. nustatytą disbalansą, toliau nagrinėti, ar disbalansas išliko ar yra panaikintas.
Nyderlandai. 2013 m. balandžio mėn. Komisija padarė išvadą, kad Nyderlanduose susidarė makroekonominis disbalansas, visų pirma susijęs su tolesniu koregavimu būsto rinkoje ir dideliu įsiskolinimu namų ūkių sektoriuje. Atnaujintoje rezultatų suvestinėje keli rodikliai viršija orientacines ribas, t. y. didelis ir didėjantis einamosios sąskaitos perteklius, realiojo efektyviojo valiutos kurso smukimas, eksporto rinkos dalių praradimas ir valdžios sektoriaus skola. Išorės lygmeniu nuolatinį didelį einamosios sąskaitos perteklių, gerokai viršijantį orientacinę ribą, daugiausia lemia prekybos balansas, įskaitant teigiamą reeksportą ir dujų eksportą. Didelis perteklius rodo dideles santaupas, kurios nepanaudojamos vidaus investicijoms. Žvelgiant į ateitį, vykdomas namų ūkių sektoriaus finansinio įsiskolinimo mažinimas, kuris reikalingas siekiant sumažinti didelę namų ūkių skolą, kartu su cikliškai mažesnėmis investicijomis (ypač statybų sektoriuje) gali reikšti dar didesnį perteklių. Vidutinį šalyje pagamintų produktų ir suteiktų paslaugų konkurencingumo praradimą iš esmės atsvėrė reeksporto dinamiškumas. Eksporto rinkos dalių praradimas atitinka visų kitų išsivysčiusios ekonomikos šalių rezultatus. Ekonominė rizika daugiausia susijusi su būsto rinka ir didele namų ūkių skola. Didelę, palyginti su disponuojamosiomis pajamomis, su būsto paskolomis susijusią namų ūkių skolą didele dalimi lėmė mokesčių paskatos, kuriomis skatinama imti dideles būsto paskolas, ir geros sąlygos gauti kreditą. Nuo krizės pradžios būsto kainos mažėja ir šiuo metu yra pirmų stabilizavimosi požymių. Be to, naujausi politikos pokyčiai, pvz., teisės aktai dėl būsto paskolų apmokestinimo tvarkos, perėjimas nuo būsto paskolų, už kurias mokamos vien palūkanos, prie anuitetinių būsto paskolų ir laipsniškas paskolos ir vertės santykio mažinimas, gali padėti palaipsniui mažinti namų ūkių skolą ir finansų sektoriaus pažeidžiamumą vidutinės trukmės laikotarpiu. Vykdomas namų ūkių finansinio įsiskolinimo mažinimas, jau keletą ketvirčių mažėjantis namų ūkių skolos santykis su BVP ir neigiamos nedarbo ir disponuojamųjų pajamų perspektyvos stabdo privatų vartojimą, ir reikėtų toliau analizuoti šių priemonių poveikį finansų sektoriui. Apskritai, Komisija mano, kad būtų naudinga, taip pat atsižvelgiant į balandžio mėn. nustatytą disbalansą, toliau nagrinėti, ar disbalansas išliko, ar yra panaikintas. 
Austrija. Ankstesniuose MDP raunduose disbalanso Austrijoje nebuvo nustatyta. Atnaujintoje rezultatų suvestinėje keletas rodiklių viršija orientacines ribas, t. y. eksporto rinkos dalių praradimas ir privačiojo bei valdžios sektorių skola. Be to, yra požymių, kad 2012 m. būsto kainos labai išaugo ir pasiekė dydį, artimą orientacinei ribai arba net ją viršijantį. Rinkos dalių praradimas daugiausia rodo staigų eksporto į euro zoną sumažėjimą 2007–2010 m. Tačiau naujesni eksporto rezultatai iš esmės atitinka šalies ES partnerių rezultatus ir jiems teigiamą poveikį turi glaudi tiekimo grandinės integracija su Vokietija ir Vidurio Europa. Apskritai, išorės pozicijos beveik nepaveikė rinkos dalies praradimas, o dėl atsigaunančių investicijų stabilizavosi vidutiniškas einamosios sąskaitos perteklius. Grynoji tarptautinių investicijų pozicija tebėra artima nuliui. Be to, realiojo efektyviojo valiutos kurso ir vieneto darbo sąnaudų rodikliai nerodo, kad būtų sąnaudų konkurencingumo problemų. Vis dėlto rinkos dalių sumažėjimas gali rodyti, kad reikia geriau išnaudoti ekonomikos gebėjimą diegti inovacijas. Kiek tai susiję su vidaus aspektais, privačiojo sektoriaus skolos santykis su BVP ribą viršijo nuo 2007 m., kai silpno augimo aplinkoje ne finansų bendrovės savo finansavimo dalį vietoj nuosavybės susiejo su ilgalaike skola, bet dabar tas santykis po truputį mažėja. Kredito srautai į privatųjį sektorių tebėra nedideli, bet teigiami. Valdžios sektoriaus skola tebeviršija ribą, bet per krizę daug neišaugo ir turėtų imti mažėti nuo 2014 m. Ateityje valstybės finansams gali kilti rizika, susijusi su vėlavimu restruktūrizuoti nacionalizuotus bankus. Neigiamos grįžtamojo ryšio kilpos tarp valdžios sektoriaus ir finansų sektoriaus atrodo valdomos, nors reikėtų nuolat stebėti bankų sektoriaus integraciją su Vidurio Europos kaimyninėmis šalimis. Apskritai, šiuo etapu tolesnės išsamios analizės pagal MDP Komisija nevykdys.
Lenkija. Ankstesniuose MDP raunduose makroekonominio disbalanso Lenkijoje nebuvo nustatyta. Atnaujintoje rezultatų suvestinėje kai kurie rodikliai viršija orientacines ribas, t. y. einamosios sąskaitos deficitas ir neigiama grynoji tarptautinių investicijų pozicija. Einamosios sąskaitos deficitas, šiek tiek viršijantis orientacinę ribą, nuo 2004 m. daugiausia buvo finansuojamas iš tiesioginių užsienio investicijų srauto. Prognozuojama, kad 2013 m. jis labai sumažės dėl didelio prekybos balanso pagerėjimo, prie kurio prisidės tiek cikliniai (importą neigiamai veikianti menka vidaus paklausa), tiek necikliniai veiksniai (eksporto diversifikacija į ES nepriklausančias šalis, iš dalies atsveriant pastarųjų metų eksporto rinkos dalių praradimą). Kiti veiksniai, kurie tikriausiai prisidės prie einamosios sąskaitos gerėjimo, yra nominaliojo valiutos kurso smukimas ir nominaliųjų vieneto darbo sąnaudų ribojimas, atspindintis silpną darbo rinką. Nepaisant ribą viršijančios neigiamos grynosios tarptautinių investicijų pozicijos, grynoji išorės skola nedidelė. Vis dėlto auganti valstybės, kaip skolos vertybinių popierių emitentės, priklausomybė nuo užsienio kreditorių, kurią dar labiau didina paskelbti pensijų sistemos pokyčiai, gali kelti pavojų. Kiek tai susiję su vidaus pokyčiais, privačiojo sektoriaus skolos dalis BVP tebėra nedidelė. Didelė būsto paskolų užsienio valiuta, kurios buvo laikomos keliančiomis didelę riziką ekonomikai, dalis mažėja, nes 2011–2012 m. naujų tokių paskolų nebuvo teikiama. Būsto kainos nuo 2008 m. nuolat mažėjo, nors ir vidutinišku tempu, o to padariniai finansų sektoriui riboti. Darbo užmokesčio augimo ribojimas ir lanksčios darbo rinkos taisyklės sušvelnino nedarbo lygio augimą 2012 m. ir pirmąjį 2013 m. pusmetį, kai ekonominė veikla labai sulėtėjo. Apskritai, šiuo etapu tolesnės išsamios analizės pagal MDP Komisija nevykdys.
Slovėnija. 2013 m. balandžio mėn. Komisija padarė išvadą, kad Slovėnijoje susidarė makroekonominis disbalansas
, visų pirma susijęs su rizika, kurią finansiniam stabilumui kelia silpni įmonių balansai ir kurią didina darbo bei kapitalo rinkų nelankstumas ir didelė valstybės nuosavybės dalis, ribojanti ekonomikos koregavimo pajėgumą. Atnaujintoje rezultatų suvestinėje orientacines ribas viršija grynoji tarptautinių investicijų pozicija ir eksporto rinkos dalių praradimas. Kiek tai susiję su išorės aspektais, einamosios sąskaitos balansas labai pasikoregavo daugiausia dėl silpnos vidaus paklausos, visų pirma mažėjančių investicijų, taigi rodiklis rodo nedidelį perteklių. Vis dėlto grynoji tarptautinių investicijų pozicija toliau blogėjo, daugiausia dėl vertės nustatymo poveikio. Iki 2009 m. stipriai augusios, vieneto darbo sąnaudos stabilizavosi. Eksporto rinkos dalis labai sumažėjo; eksporto dinamika gerokai prastesnė, palyginti su išsivysčiusios ekonomikos šalimis, taigi Slovėnija akivaizdžiai atsilieka nuo kitų naujų ES valstybių narių. Kiek tai susiję su vidaus aspektais, privačiojo sektoriaus skola sumažėjo dėl neigiamų kredito srautų tiek namų ūkiams, tiek ne finansų bendrovėms. Nepaisant to, kad privačiojo sektoriaus skola neviršija ribos, skola ypač neigiamai veikia įmones. Menkos jų vidaus veiklos ir eksporto pajamos kartu su didelėmis darbo bei kapitalo sąnaudomis joms neleidžia generuoti pinigų srautų, kurie reikalingi siekiant palaikyti apyvartinį kapitalą ir mažinti skolas. Vėl prasidėjo koregavimas būsto rinkoje, dėl to sumažės bankų laikomo užstato vertė. Finansų sektorius trečius metus iš eilės toliau mažino bendrus įsipareigojimus, nes dėl įmonių sektoriaus sunkumų toliau blogėja bankų kredito portfelių kokybė ir didėja spaudimas jau ir taip menkiems kapitalo rezervams. Valdžios sektoriaus skola greitai auga ir 2013 m. pabaigoje viršys 60 % BVP, be to, vis dar gali reikėti papildomo bankų rekapitalizavimo. Nedarbo rodiklis toliau augo, dėl to didėja koregavimo kaina visuomenei. Apskritai, Komisija mano, kad būtų naudinga, taip pat atsižvelgiant į balandžio mėn. nustatytą perviršinį disbalansą, toliau nagrinėti makroekonominės rizikos pastovumą ir stebėti disbalanso naikinimo pažangą.
Slovakija. Ankstesniuose MDP raunduose makroekonominio disbalanso Slovakijoje nebuvo nustatyta. Atnaujintoje rezultatų suvestinėje pora rodiklių vis dar viršija orientacines ribas, t. y. neigiama grynoji tarptautinių investicijų pozicija ir nedarbo lygis. Einamosios sąskaitos deficito rodiklis (3 metų vidurkis) pagerėjo ir dabar tik šiek tiek neigiamas, nes 2012 m. užregistruotas perteklius. Dėl stipraus gamybos eksporto 2013 m. ir teigiamų lūkesčių 2014 m. numatoma, kad išorės balansas toliau gerės. Grynoji tarptautinių investicijų pozicija 2012 m. tik šiek tiek pagerėjo, palyginti su 2011 m. Vis dėlto išorės skola tebėra nedidelė ir gana stabili, nes didžiąją dalį išorės įsipareigojimų sudaro ne skolos priemonės. Kainų konkurencingumo pokyčiai atrodo teigiami, nes realiojo efektyviojo valiutos kurso rodiklis sumažėjo, nors ir mažiau negu daugelyje kitų euro zonos šalių, ir, kaip anksčiau, ribų neperžengia. Išaugus darbo našumui, nominaliosios vieneto darbo sąnaudos šiek tiek sumažėjo. Eksporto rinkos dalys didėjo lėčiau negu anksčiau. Privačiojo sektoriaus skola tebebuvo stabili dėl gana teigiamų kredito srautų. Bankų sektorius stabilus ir bendri įsipareigojimai tik šiek tiek padidėjo. Valdžios sektoriaus skola 2012 m. gerokai išaugo, bet ribos vis dar neviršija. Būsto kainos toliau koregavosi ir krito ketvirtus metus iš eilės. Darbo rinkos rezultatai susiję su tuo, kad tebėra didelių regioninių ekonomikos augimo ir užimtumo skirtumų. Opiausia šalies ekonomikos problema tebėra nedarbas. Didžioji nedarbo dalis yra ilgalaikis nedarbas, todėl panašu, kad jis yra struktūrinio, o ne ciklinio pobūdžio, ir tai yra silpnoji vieta. Taip pat didelė problema yra jaunimo nedarbas: jo lygis pagal dydį yra šeštoje vietoje ES. Apskritai, šiuo etapu tolesnės išsamios analizės pagal MDP Komisija nevykdys.
Suomija. 2013 m. balandžio mėn. Komisija padarė išvadą, kad Suomijoje susidarė makroekonominis disbalansas, visų pirma kalbant apie pokyčius, susijusius su konkurencingumu. Atnaujintoje rezultatų suvestinėje keli rodikliai viršija orientacines ribas, t. y. realiojo efektyviojo valiutos kurso smukimas, eksporto rinkos dalių praradimas ir privačiojo sektoriaus skolos dydis. Opiausios problemos tebėra susijusios su išorės aspektais. Suomijos eksporto rinkos dalys nuolat mažėjo greičiausiai Europos Sąjungoje. Be to, tas mažėjimas buvo didelis lyginant su visų kitų pažangios ekonomikos šalių rezultatais. Nors didžiausias mažėjimas užregistruotas 2009–2010 m., eksportas toliau mažėja. Einamajai sąskaitai, kuriai tradiciškai buvo būdingas perteklius, nuo 2011 m. būdingas deficitas, o 2012 m. jos padėtis toliau prastėjo. Tam tikrą vaidmenį atlieka sąnaudų konkurencingumas, nes ilgesnį laiką smarkiai auga vieneto darbo sąnaudos, nors 2012 m. rodiklis ribos neviršijo. Taip pat gerokai sumažėjo prekybos apimtis. Kartu 2009–2012 m. smuko pagal SVKI pakoreguotas realusis efektyvusis valiutos kursas, o tai iš esmės nulėmė nominalusis euro kursas. Vis dėlto per tą patį laikotarpį realusis efektyvusis valiutos kursas šiek tiek pakilo, palyginti su euro zonos šalimis. Kiek tai susiję su vidaus aspektais, privačiojo sektoriaus skolos, kurios didžiąją dalį sudaro įmonių skola, santykis su BVP tebeviršija ribą ir 2012 m. dar pakilo, iš dalies taip atsitiko dėl BVP susitraukimo. Finansų sektoriaus įsipareigojimų augimas normalizavosi ir patvirtina ankstesnio MDP raundo išvadą, kad tai priklausė nuo unikalių, su Šiaurės finansų rinkų struktūra susijusių aplinkybių. Realiosios būsto kainos 2012 m. toliau krito, dėl to sumažėjo perkaitimo būsto rinkoje keliama rizika. Apskritai, Komisija mano, kad būtų naudinga, taip pat atsižvelgiant į balandžio mėn. nustatytą disbalansą, toliau nagrinėti, ar disbalansas išliko, ar yra panaikintas.
Švedija. 2013 m. balandžio mėn. Komisija padarė išvadą, kad Švedijoje susidarė makroekonominis disbalansas, visų pirma kalbant apie privačiojo sektoriaus skolą ir finansinio įsiskolinimo mažinimą kartu su būsto rinkos ydomis. Atnaujintoje rezultatų suvestinėje keli rodikliai viršija orientacines ribas, t. y. einamosios sąskaitos perteklius, eksporto rinkos dalių praradimas ir privačiojo sektoriaus skola. Kiek tai susiję su išorės pozicija, Švedijai būdingas rodiklių prieštaringumas. Eksporto rinkos dalių mažėjimas šiek tiek sulėtėjo 2010–2011 m., bet 2012 m. vėl pagreitėjo ir gerokai viršija orientacinę ribą. Palyginti su pažangios ekonomikos šalimis, Švedijos turimos rinkos dalys taip pat sumažėjo, bet mažiau. To negalima visiškai paaiškinti vidaus kainų ir darbo sąnaudų pokyčiais, nes kainos ir vieneto darbo sąnaudos augo lėčiau nei pagrindinėse prekybos partnerėse. Tačiau dėl kronos stiprumo realusis efektyvusis valiutos kursas nuo 2010 m. pakilo. Kartu Švedijoje nuo 2001 m. registruojamas didelis einamosios sąskaitos perteklius. Vidaus lygmeniu vis dar reikėtų atkreipti dėmesį į aukštą privačiojo sektoriaus skolos lygį, nors valdžios sektoriaus skola santykinai nedidelė. Įmonių skola 2009–2012 m. šiek tiek sumažėjo, tačiau tebėra didelė. Dėl kreditavimo augimo sulėtėjimo, įvedus 85 % būsto paskolos ir vertės santykio apribojimą, namų ūkių skolos lygis nuo 2010 m. stabilizuojasi, bet tebėra aukštas. Didelės būsto kainos 2011–2012 m. stabilizavosi. Nepaisant naujausių priemonių, būsto rinkoje vis dar galėtų kilti nepalankių pokyčių. Būsto pasiūlą toliau riboja sudėtingi planavimo procesai, ribota konkurencija statybų sektoriuje ir nuomos rinkų reguliavimas. Dėl šių ydų kartu su įsiskolinimui palankiu būsto apmokestinimo iškraipymu būsto kainos ir namų ūkių įsiskolinimas paprastai linkę didėti, o tai reiškia riziką makroekonominiam stabilumui. Trumpuoju ir vidutinės trukmės laikotarpiu tikimasi, kad įgyvendinus naujausias įmonių apmokestinimo reformas įmonių skola sumažės, o namų ūkių skola ir nominaliosios būsto kainos tikriausiai saikingai augs. Atrodo, kad bankų rizika apskritai ribota, bet dėl aukšto namų ūkių skolos lygio Švedijos bankams būtų pavojingesnis pasitikėjimo praradimas, jei būsto kainos smarkiai kristų. Apskritai, Komisija mano, kad būtų naudinga, taip pat atsižvelgiant į balandžio mėn. nustatytą disbalansą, toliau nagrinėti, ar disbalansas išliko, ar yra panaikintas.
Jungtinė Karalystė. 2013 m. balandžio mėn. Komisija padarė išvadą, kad JK susidarė makroekonominis disbalansas, visų pirma kalbant apie namų ūkių skolą, būsto rinką ir išorės konkurencingumą. Atnaujintoje rezultatų suvestinėje kai kurie rodikliai viršija orientacinę ribą, t. y. eksporto rinkos dalių praradimas ir privačiojo bei valdžios sektorių skola. Kiek tai susiję su išorės aspektais, einamosios sąskaitos rodiklis toliau blogėjo, bet ribos neperžengia. 2012 m. beveik 4 % BVP einamosios sąskaitos deficitą galėjo nulemti laikini veiksniai, t. y. pajamų balanso silpnumas, taip pat naftos gavybos sutrikimas ir nepalankios sąlygos prekybos partnerėse. Grynoji tarptautinių investicijų pozicija tebėra šiek tiek neigiama, nors ir gerėjo 2011–2012 m. Eksporto rinkos dalys 2012 m. mažėjo lėčiau. Nors antrąjį 2012 m. pusmetį buvo laipsniško gerėjimo požymių, gerindama prekybos rezultatus, JK vis dar susiduria su rimtais struktūriniais uždaviniais. Be kitų, tai yra poreikis didinti prekių gamybos sektoriaus našumą ir su sąnaudomis nesusijusį konkurencingumą ir atkurti iki krizės buvusį paslaugų eksporto dinamiškumą. Kiek tai susiję su vidaus aspektais, privačiojo sektoriaus skola vis dar gerokai viršija orientacinę ribą. Tiek namų ūkiai, tiek ne finansų bendrovės finansinį įsiskolinimą mažina labai lėtai, o kredito srautai tebėra šiek tiek teigiami. Namų ūkių finansinio įsiskolinimo mažinimas gali sulėtėti dėl būsto kainų augimo, kurį lemia vis dar menka būsto pasiūla kartu su politika, kuria tikėtina atgaivinti paklausą. Naujausi duomenys rodo stabilų patvirtintų būsto paskolų skaičiaus augimą ir kainų didėjimo visos šalies mastu požymius. Didelis ir vis augantis valdžios sektoriaus skolos lygis ir toliau kelia susirūpinimą, nes 2009–2012 m. labai išaugo. Atsižvelgiant į dabartines tendencijas numatoma, kad valdžios sektoriaus skola trumpuoju laikotarpiu didės, bet po to turėtų sumažėti, kai augimas atsigaus ir jeigu deficitas sumažės. Galiausiai, vykstantis finansų sektoriaus balanso tvarkymas ir pastovus kredito trūkumas mažesnėms įmonėms gali toliau stabdyti ekonomikos augimą. Apskritai, Komisija mano, kad būtų naudinga, taip pat atsižvelgiant į balandžio mėn. nustatytą disbalansą, toliau nagrinėti, ar disbalansas išliko, ar yra panaikintas.
​​​​​​​​​​​​​​​​​​______________________

1 intarpas. Einamosios sąskaitos pertekliaus priežiūra pagal MDP

Priežiūra pagal MDP apima ir einamosios sąskaitos deficitą, ir perteklių. Tačiau politikos iššūkių pobūdis, svarba ir skubumas kiekvienoje atitinkamoje valstybėje narėje labai skiriasi. Atsižvelgiant į su reikalingu koregavimu susijusius pavojus ir koregavimo mastą, ypač skubiai politikos veiksmų reikia imtis tose valstybėse narėse, kuriose nuolat yra didelis einamosios sąskaitos deficitas ir sumažėjęs konkurencingumas. Nemažėjantį perteklių galima pateisinti pagrindiniais rodikliais. Vis dėlto didelį ir nemažėjantį einamosios sąskaitos perteklių taip pat gali nulemti rinkos nepakankamumas arba politikos modelis, ribojantis vidaus paklausą ir investavimo galimybes. Tačiau einamosios sąskaitos perteklius nekelia susirūpinimo išorės skolos arba finansavimo pajėgumo tvarumu.
Einamosios sąskaitos deficitas ir perteklius nebūtinai yra makroekonominis disbalansas vertinant pagal pokyčius, kurie neigiamai veikia arba gali paveikti tinkamą ekonomikos, pinigų sąjungos arba platesnio masto veikimą. Deficitas ir perteklius yra natūrali ekonominės šalių tarpusavio sąveikos pasekmė. Jis rodo, kokiu mastu šalis priklauso nuo skolinimosi iš kitų pasaulio šalių arba kiek savo išteklių skolina užsieniui. Tokiu būdu išorės skolinimasis ir skolinimas šalims sudaro sąlygas balansuoti vartojimą laikui bėgant: einamosios sąskaitos perteklių turinti šalis investuodama užsienyje šiandieninį vartojimą perkelia į rytojų. Einamosios sąskaitos deficitą turinti šalis savo ruožtu gali šiandien padidinti vartojimą arba investicijas, bet būsimas pajamas turi pervesti į užsienį, kad padengtų išorės skolą. Taigi deficitas ir perteklius gali būti tiesiog tinkamo santaupų paskirstymo rezultatas, atsižvelgiant į skirtingas atskirų šalių investavimo galimybes. Ekonominių perspektyvų skirtumai lemia taupymo įpročių skirtumus – turėdami didesnių lūkesčių ekonominės veiklos vykdytojai mažiau linkę taupyti ir taip prisideda prie deficito didėjimo. Konkrečiai šalys, kurių visuomenė sparčiai senėja, gali būti linkusios taupyti šiandien (t. y. pasiekti perteklių), kad išlygintų vartojimą laikui bėgant. 
Einamosios sąskaitos deficitas ir perteklius yra koregavimo proceso pinigų sąjungoje dalis. Jie absorbuoja asimetrinius sukrėtimus, kai nėra nepriklausomos pinigų politikos ir nominaliojo valiutos kurso koregavimo. Koregavimą lengvina rinkos veikiami sąnaudų ir kainų konkurencingumo pokyčiai: perkaistančios ekonomikos šalyse konkurencingumas prarandamas, o ciklinį nuosmukį ir didelį nedarbą patiriančiose šalyse konkurencingumas didėja. Be ciklinių svyravimų, taip pat svarbūs struktūriniai veiksniai. Atotrūkį mažinančiose šalyse, turinčiose didelio augimo perspektyvų, paprastai registruojamas einamosios sąskaitos deficitas, nes jos išteklius skolinasi iš užsienio, o dėl to taip pat atsiranda jų realiojo valiutos kurso didėjimo tendencija. Tokie „iš viršaus į apačią“ nukreipti finansų srautai iš ES branduolio šalių į periferiją yra normalus požymis, susijęs su noru santaupas investuoti tikintis didžiausios grąžos. Tačiau išorės disbalansas gali būti problemiškas, jeigu jis įsigali: arba dėl struktūrinių ekonomikos poslinkių, arba dėl neteisingo rizikos įvertinimo ir numatomos grąžos pervertinimo.
Perteklius gali būti iškraipymų rezultatas dėl neteisingų lūkesčių, neteisingai įvertintos rizikos, rinkos iškraipymų arba jei atspindi netinkamai orientuotas intervencines politikos priemones arba finansų priežiūros trūkumus. Toks rinkos arba politikos nepakankamumas reiškia, kad ištekliai paskirstomi neteisingai, o disbalansas ir pažeidžiamumas didėja tiek perteklių, tiek deficitą turinčiose šalyse. Neteisingas išteklių paskirstymas reikš, kad gerovė sumažės ir perteklių turinčiose šalyse. Tokiais atvejais ir pačioms perteklių turinčioms šalims būtų naudinga jį mažinti šalinant vidaus paklausos didėjimo kliūtis. Kai kurių perteklių turinčių šalių nuo finansų krizės pradžios patirtas didelis vertės sumažėjimas dėl neveiksmingo perteklinių santaupų investavimo rodo, kad būsimos investicijų grąžos lūkesčiai buvo išpūsti, ir reiškia, kad sumažės būsimos vartojimo galimybės ir nukentės gerovė. Siekiant išvengti tokio neveiksmingumo svarbu užtikrinti, kad finansų rinkos sprendimus priimtų atsižvelgdamos į tinkamai pagal riziką pakoreguotą investicijų grąžą ir kad būtų vykdoma tinkama makrolygio rizikos ribojimo priežiūra, užkertanti kelią per didelei rizikos koncentracijai tiek kapitalo kilmės, tiek paskirties šalyse. Ypatingas veiksnys, prisidėjęs prie rizikos koncentracijos, buvo skolos priemonių dominavimas finansuojant pažeidžiamų šalių deficitą.
Neigiamos perviršinio einamosios sąskaitos deficito ir pertekliaus pasekmės turi įtakos tiek pačiai šaliai, tiek jos partnerėms. Tai ypač pasireiškia pinigų sąjungoje, kurioje bendras valiutos kursas ir bendra pinigų politika negali reaguoti į atskirų šalių koregavimo poreikius. Jei didelė pinigų sąjungos dalis didina santaupas arba mažina investicijas ir todėl didina perteklių ir eksportuoja kapitalą, einamosios sąskaitos deficitas likusioje pinigų sąjungos dalyje greičiausiai pablogės: arba per dvišalius finansinius srautus, arba per poveikį bendram valiutos kursui. Jeigu dėl santykinai didelio darbo užmokesčio ir kainų augimo realusis efektyvusis valiutos kursas perteklių turinčiose šalyse nekyla, nominalusis euro kursas greičiausiai kils. Tai gali turėti su konkurencingumu ir defliacija susijusį poveikį likusiai zonos daliai, visų pirma šalyse, kurių eksportas jautresnis kainų pokyčiams. Šiuo atžvilgiu tiek visos euro zonos šalių, tiek kiekvienos iš jų atskirai einamosios sąskaitos padėtis yra bendros svarbos klausimas.
Neįmanoma nustatyti nė vienos šalių poros deficito ir pertekliaus priežastingumo, bet dėl intensyvios tarpvalstybinės prekybos ir finansinių ryšių deficitas ir perteklius euro zonoje (ir ES) yra glaudžiai susiję. Konkrečiai, iš perteklių turinčių šalių perteklinių santaupų buvo finansuojamas deficitas euro zonos periferijoje. Be to, kai kurios branduolio šalys tarpininkavo didelius finansų srautus iš ES nepriklausančių investuotojų nukreipiant į ES periferijos šalis. Dėl to, nesant tinkamos finansų priežiūros, kuri būtų padėjusi nustatyti ir apriboti susijusią riziką, prasidėjo kredito skatinamas pakilimas, santaupų mažinimas ir per didelis investavimas į neproduktyvią veiklą periferijoje, taip pat susidarė per didelė rizikos koncentracija branduolio šalių finansų sistemose. Erdvinės koreliacijos analizė patvirtina, kad Europos Sąjungoje šalies tikimybė turėti finansinės sąskaitos deficitą padidėja, jei pagrindinės jos finansų partnerės turi perteklių, ir atvirkščiai. Kita vertus, kalbant apie šalutinį poveikį per dvišalius prekybos santykius, dominuoja teigiama sąveika tarp tiekimo grandinėse glaudžiai integruotų šalių: šalies tikimybė turėti prekybos perteklių padidėja, jei pagrindinės jos partnerės taip pat turi perteklių. Nėra įrodymų, kad perteklių turinčių šalių eksporto rezultatai turėtų reikšmingą neigiamą įtaką euro zonos periferijos eksportui.
Išaugus paklausai perteklių turinčiose euro zonos šalyse, pagerėtų euro zonos periferijos šalių prekybos balansas. Tačiau nereikėtų pervertinti tokio pokyčio poveikio pertekliaus ir deficito perbalansavimui ir deficitą turinčių šalių ekonominei veiklai. Pirma, turint omenyje sektorinius ir geografinius ryšius, didelį perteklių turinčios šalies, pvz., Vokietijos, vidaus paklausos padidėjimas turi daug didesnį poveikį kaimyninių šalių, įskaitant perteklių turinčias šalis, o ne ES periferijos šalių eksportui. Tačiau šis poveikis galėtų būti didesnis, jei paklausos padidėjimas būtų fiksuojamas ir kitose perteklių turinčiose šalyse. Antra, poveikis būtų didesnis, jei toks paklausos padidėjimas (ir prekybos balanso sumažėjimas) perteklių turinčiose šalyse vyktų lygiagrečiai su euro kurso smukimu.
2 intarpas. Kas yra disbalansas? 
Reglamente (ES) Nr. 1176/2011 dėl makroekonominių disbalansų prevencijos ir naikinimo makroekonominis disbalansas apibrėžiamas kaip „bet kokia tendencija, sukelianti makroekonominius pokyčius, kurie neigiamai veikia arba galėtų neigiamai paveikti tinkamą valstybės narės ekonomikos, Ekonominės ir pinigų sąjungos arba Sąjungos kaip visumos veikimą“, o perviršiniai disbalansai yra „dideli disbalansai, įskaitant disbalansus, kurie kelia ar gali sukelti grėsmę tinkamam Ekonominės ir pinigų sąjungos veikimui“.
Apskritai, bet koks nuokrypis nuo pageidautino lygio gali būti laikomas disbalansu. Tačiau ne dėl visų rūšių disbalanso reikia nerimauti arba imtis intervencinių politikos priemonių, nes jis gali būti dinamiško ekonomikos koregavimo dalis. Disbalansas, kurį reikia atidžiai stebėti ir galbūt imtis intervencinių politikos priemonių, yra susijęs su pokyčiais, kurie galėtų labai trukdyti tinkamam valstybės narės, euro zonos arba ES ekonomikos veikimui. Praktikoje disbalansą reikia atidžiai stebėti, jei jis yra arba pavojingo dydžio (pvz., didelė skola), arba atspindi netvarius pokyčius (pvz., labai dinamiškos būsto kainos arba kreditavimas), kurie galėtų nulemti staigų ir didelį, o dėl to žalingą koregavimą. Pavyzdžiui, nuolat didelis einamosios sąskaitos deficitas laikomas disbalansu, jei dėl jo kyla „staigaus stabdymo“ arba didelių gerovės užtikrinimo išlaidų rizika.
Disbalanso mastas rodo laipsnį, kuriuo trukdomas sklandus ekonominės veiklos veikimas, ir staigaus koregavimo riziką, t. y. tikimybę, kad koregavimas įvyks konkrečiu laikotarpiu. Apskritai, galima remtis bet kuriuo ekonominiu kintamuoju ir vertinti didelio jo pokyčio (arba jų kelių pokyčio) tikimybę ateinančiu laikotarpiu. Pavyzdžiui, tikimybę, kad per kitus metus einamosios sąskaitos deficitas arba būsto kainos sumažės tam tikru procentinių punktų skaičiumi. Tačiau daugeliu atvejų daugiausia domina staigaus koregavimo pasekmės ekonominei veiklai ir užimtumui.
Nustatant kintamuosius, kurie apibūdina disbalansą, remiamasi teorine ir empirine literatūra. Vertinant, ar pokyčiai netvarūs ir dėl to yra disbalansas, remtasi teoriniais modeliais. Pagerinti teorinį modelį ir akcentuoti vertes, kurios gali atspindėti ir galimai rodyti netvarius pokyčius, padėjo empiriniai tyrimai. Nors šie kintamieji gana gerai fiksuoja kokybinį disbalansą, atlikti kiekybiškesnius vertinimus yra sunku. Tai reiškia, kokybės požiūriu galima teigti, kad jei šalyje registruojami netvarūs pokyčiai, pvz., nuolat didelis einamosios sąskaitos deficitas, yra tikimybė, kad kada nors ji susidurs su staigiu koregavimu. Tačiau nustatyti tikslų laiką ir perdavimą kur kas sunkiau.
Taigi, Komisijai vertinant rezultatų suvestinėje naudojamus rodiklius ir papildomus rodiklius, kad būtų nustatyta potencialaus disbalanso rizika ir atrinktos valstybės narės, kurioms bus atliekama išsami analizė, remtasi šiais plačiais principais: 
Išorės skolos tvarumas. Pagrindiniai rezultatų suvestinės rodikliai yra grynoji tarptautinių investicijų pozicija (sankaupa) ir einamosios sąskaitos deficitas arba perteklius (srautas). Ypatingą nerimą kelia didelė neigiama grynoji tarptautinių investicijų pozicija ir didelis einamosios sąskaitos deficitas. Jei grynoji tarptautinių investicijų pozicija yra neigiama, ji turėtų būti apibūdinama pagal grynąją išorės skolą, kad būtų atsižvelgta į tiesioginių užsienio investicijų šalyje sankaupą, nes šie įsipareigojimai kelia mažesnę riziką negu skola
. Perteklius nekelia tokios pačios rizikos kaip deficitas, bet jis taip pat gali būti disbalansas, jei jis perviršinis ir atspindi rinkos arba politikos iškraipymus, kurie lemia neteisingą išteklių paskirstymą ir gerovės sumažėjimą šalyje arba jos partnerėse.
Prekybos rezultatai ir konkurencingumas. Pagrindinis rezultatų suvestinės rodiklis yra eksporto rinkos dalys, taip pat kainų konkurencingumo rodikliai: realusis efektyvusis valiutos kursas ir nominaliosios vieneto darbo sąnaudos. Silpni prekybos rezultatai ir konkurencingumo praradimas kelia nerimą iš principo, ypač jei yra ir išorės tvarumo problemų ir reikia teigiamesnių išorės rezultatų, kurie paremtų platesnes finansinio įsiskolinimo mažinimo pastangas arba išteklių perskirstymą. Svarbūs papildomi rodikliai yra grynasis energetikos produktų prekybos balansas
, realiojo efektyviojo valiutos kurso pokytis, palyginti su euro zona, ir alternatyvūs vieneto darbo sąnaudų rodikliai. Taip pat naudingas eksporto rezultatų, palyginti su išsivysčiusios ekonomikos šalių, rodiklis. Be to, kaip kvalifikatorius galima apžvelgti su kainomis nesusijusio konkurencingumo aspektus, pvz., informaciją apie produktų ir geografinę specializaciją, nors šie klausimai iš esmės būtų svarstomi tolesniais MDP etapais. Prekybos rezultatų ir konkurencingumo pokyčius reikia vertinti atsižvelgiant į tvarumo problemas. Nors negalima tikėtis, kad labai didelis perteklius sumažės iš esmės dėl eksporto sumažėjimo ir rinkos dalių praradimo, deficitą turinčios šalies, kurios grynoji tarptautinių investicijų pozicija labai neigiama arba einamosios sąskaitos balansas pastaruoju metu labai pablogėjo, rinkos dalių praradimo negalima vertinti tokiu pačiu būdu kaip perteklių turinčių šalių rinkos dalių praradimą. 
Privačiojo sektoriaus įsiskolinimas, finansinio įsiskolinimo mažinimas ir kreditas. Rezultatų suvestinė parengta taip, kad būtų nustatytas per didelis sverto ir kredito augimas. Turint omenyje dabartinę ekonominę padėtį, daugiausia dėmesio dabar skiriama spaudimui mažinti finansinį įsiskolinimą (t. y. daugiau dėmesio tenka didelei skolos sankaupai ir ne tiek daug – per dideliems kredito srautams). Tai matyti vertinant privačiojo sektoriaus skolos sankaupą, pripažįstant namų ūkių ir ne finansų bendrovių skirtumą ir jų skolos dinamiką, taip pat sąveiką su valdžios sektoriaus įsipareigojimais. Atskirų sektorių skolos sankaupą galima apibūdinti vertinant tiek konsoliduotus, tiek nekonsoliduotus duomenis (kad būtų atsižvelgta į šalies įmonių vidaus paskolas). Spaudimas mažinti privačiojo sektoriaus finansinį įsiskolinimą taip pat turėtų būti apibūdinamas atsižvelgiant į jo sąveiką su valdžios sektoriumi
, kiek tai susiję su bendru poveikiu ekonominei veiklai. 
Finansų sektoriaus rizika realiajai ekonomikai. Rezultatų suvestinės rodiklis yra finansų sektoriaus įsipareigojimų augimo rodiklis, o vienas iš papildomų rodiklių – sverto rodiklis. Kadangi siekiama nustatyti su finansų sektoriumi susijusios rizikos didėjimą ir tai, kaip ji galėtų sustiprinti realiosios ekonomikos sukrėtimus, abu rodikliai turėtų būti vertinami kartu. Labai svarbi valstybės garantuojamos skolos arba per didelės privačiojo sektoriaus skolos (būsto paskolų ir sąsajos su būsto kainomis) keliama rizika. Labai didelį svertą turintys sektoriai gali rodyti, kad bankų balansas per daug išpūstas – tai skatina kredito burbulus ir stiprina visus nepalankius ekonominius pokyčius. 
Nedarbas. Nedarbo lygis rezultatų suvestinėje naudojamas kaip kontekstinis kintamasis, kuris padeda suprasti kelių ekonomikos sričių sąveiką, nes rodo netinkamą išteklių paskirstymą (neatitiktis) ir apskritai nepakankamą koregavimo pajėgumą.
Būsto ir būsto paskolų rinkos. Pagrindinis tikslas – nustatyti besiformuojančių būsto kainų burbulų riziką ir riziką, kylančią dėl didelių papildomų korekcijų, įskaitant neigiamo kapitalo pozicijų pasekmes namų ūkiams ir augimo sąlygoms per poveikį turtui. Pagrindinis rodiklis – metinis realiųjų būsto kainų pokytis, palyginti su sukauptais kainų pokyčiais. Kaip papildomus įrodymus galima naudoti įvairius pervertinimo ir nuvertinimo rodiklius, nors jie į rezultatų suvestinę neįtraukti. Papildomo koregavimo keliamą riziką reikia apibūdinti pagal namų ūkių skolos lygį ir tarpusavio sąsajas su finansų sistema. Šiuo atžvilgiu svarbi kredito pasiūla. Kai kuriais atvejais gali būti svarbu atsižvelgti į pasiūlos aspektų keliamą koregavimo spaudimą. Turint omenyje keleto valstybių narių finansines aplinkybes, turėtų būti siekiama ne tik suprasti, ar formuojasi būsto burbulas, bet ir tai, kaip burbulai mažėja, ir riziką, kuri kyla, kai pokyčiai vyksta lėtai arba per daug greitai. 
​​​​​​​​​​​​​​​​​​______________________

	Privačiojo sektoriaus skola (konsoliduoti duomenys)
(%
BVP) (d), (e)
	Valdžios sektoriaus skola
(% BVP)

	Bendrų finansų sektoriaus įsipareigojimų metinis pokytis (%), nekonsoliduoti duomenys

	Duomenų šaltinis
	EUROSTATAS (Mokėjimų balanso statistika)


	EUROSTATAS (Mokėjimų balanso statistika)
	ECFIN GD (Kainų ir sąnaudų konkurencin-gumo duomenų bazė)


	EUROSTATAS (Mokėjimų balanso statistika)
	EUROSTATAS

(Nacionalinės sąskaitos)


	EUROSTATAS
	EUROSTATAS 

(Nacionalinės sąskaitos)
	EUROSTATAS 

(Darbo jėgos tyrimas)
	EUROSTATAS 

(Nacionalinės sąskaitos)
	EUROSTATAS (PDP – sutarties apibrėžtis)
	EUROSTATAS 

(Nacionalinės sąskaitos)

	Orientacinės ribos
	-4/+6 %
Apatinis kvartilis (taip pat naudojamas kaip viršutinės ribos orientacinė norma)

	-35 %
Apatinis kvartilis
	+/-5 %  EZ
+/-11 %  ne EZ
Apatinis ir viršutinis EZ kvartiliai -/+ stand. nuokrypis EZ
	-6 %
Apatinis kvartilis
	+9 % EZ
+12 % ne EZ
Viršutinis EZ kvartilis +3 %
	+6 %
Viršutinis kvartilis
	+15 %
Viršutinis kvartilis
	+10 %
	133 %
Viršutinis kvartilis
	+60 %
	16,5 %

	Tam tikri papildomi rodikliai, naudotini atliekant ekonominę peržiūrą
	Grynasis skolinimas / skolinimasis kitų pasaulio šalių atžvilgiu (% BVP)
	Grynoji išorės skola (% BVP)
TUI srautas ir sankaupa šalyje (% BVP)
	Realusis efektyvusis valiutos kursas kitų euro zonos šalių atžvilgiu
	Santykinės eksporto dalys, plg. su išsivysčiusios ekonomikos šalimis; darbo našumas; BGVP augimo tendencija 
	Nominaliosios vieneto darbo sąnaudos (pokyčiai per 1, 5, 10 metų); efektyviosios vieneto darbo sąnaudos kitų euro zonos šalių atžvilgiu
	Realiųjų būsto kainų pokytis (sukauptas per 3 metus);
nominaliųjų būsto kainų indeksas;
būsto statybos pridėtinė vertė
	Privačiojo sektoriaus skolos pokytis
	Aktyvumo lygis, ilgalaikio ir jaunimo nedarbo, skurdo rodikliai 
	Privačiojo sektoriaus skola, remiantis nekonsoliduo-tais duomenimis
	
	Skolos ir nuosavo kapitalo santykis


Pastabos:
a) ES prekybos partnerių atveju naudojamas SVKI, o ne ES prekybos partnerių atveju defliatorius yra pagrįstas VKI; b) indeksas, rodantis nominaliosios kompensacijos vienam darbuotojui ir realiojo BVP kiekvienam dirbančiajam santykį; c) būsto kainų pokyčiai, palyginti su vartojimo defliatoriumi; d) privatusis sektorius apibrėžiamas kaip ne finansų bendrovės; namų ūkiai ir namų ūkiams paslaugas teikiančios ne pelno institucijos; e) paskolų ir vertybinių popierių, išskyrus akcijas, suma. 

2012 metai 3 metų vidurkis

p.m.: 

2012 m. 

lygis

pokytis (%) (3 

metų)

p.m.: 

metinis 

pokytis 

(%)

pokytis (%) 

(5 metų)

p.m.: 

metinis 

pokytis 

(%)

pokytis (%) (3 

metų)

p.m.: 

metinis 

pokytis 

(%)

3 metų vidurkis 

p.m.: 

2012 m. 

lygis

Ribos -4/+6%

-

-35% ±5% & ±11%

-

-6%

-

+9%  & +12%

-

+6%  14% 133% 60% 10%

-

16,5%

BE -0,4 -2,0 48 -4,3 -2,3 -14,9 -5,2 6,6 4,1 -0,2 -1,5 146 100 7,7 7,6 -3,9

BG -0,9 -1,3 -80 -4,0 -2,0 4,8 -5,5 7,4 -0,5 -5.3 (p) 2,5 132 19 11,3 12,3 10,1

CZ -3,0 -2,4 -50 0,4 -2,8 -4,2 -4,6 3,9 3,8 -3,9 0,6 72 46 7,0 7,0 5,4

DK 5,9 6,0 38 -7,7 -2,8 -18,6 -4,8 1,0 1,6 -5,1 6,1 239 45 7,5 7,5 5,0

DE 6,5 7,0 42 -8,9 -3,2 -13,1 -4,6 3,0 3,1 1,8 1,5 107 81 6,2 5,5 4,4

EE 0,9 -1,8 -54 -3,4 -0,6 6,5 -4,1 -2,8 4,2 3,5 4,7 129 10 13,2 10,2 12,9

IE 2,3 4,4 -112 -12,2 -4,3 -16,3 -3,3 -10,4 0,0 -11,7 -1,6 306 117 14,4 14,7 -0,7

EL -7,5 -2,4 -109 -4,5 -3,9 -26,7 -7,3 -8,1 -6,2 -12.4 (1) -6,8 129 157 18,2 24,3 -3,4

ES -3,1 -1,1 -93 -5,2 -2,3 -14,6 -4,9 -5,6 -3,0 -16,9 -10,5 194 86 22,3 25,0 3,3

FR -1,8 -2,2 -21 -7,8 -3,2 -14,0 -6,8 4,1 2,1 -2,3 3,5 141 90 9,9 10,2 -0,1

HR -0,5 0,0 -89 -8,3 -2,6 -24,7 -7,4 0,8 1,2 -2,4 -2,1 132 56 13,8 15,9 0,9

IT -2,3 -0,4 -25 -6,2 -1,8 -23,8 -5,0 3,1 2,3 -5.4 (p) -1,0 126 127 9,2 10,7 7,1

CY -6,7 -6,9 -82 -5,8 -1,9 -26,6 -9,4 0,8 -2,7 -2,2 10,0 299 87 8,7 11,9 -1,9

LV -0,6 -2,5 -67 -8,5 -1,4 12,3 5,4 -5,8 3,4 -0,6 -1 (p) 91.7 (p) 41 16,9 15,0 4.1 (p)

LT -1,3 -0,2 -53 -6,7 -2,0 29,3 5,7 -4,6 1,9 -3,2 -0,3 63 41 15,6 13,4 -0,3

LU 7,0 6,6 169 -2,3 -1,4 -18,3 -4,0 9,8 4,7 2,5 -5,0 317 22 4,8 5,1 11,3

HU 0,6 1,0 -103 -1,2 -2,3 -17,8 -7,4 4,4 2,7 -9,2 -6,1 131 80 11,0 10,9 -8,3

MT -1,6 1,6 25 -7,7 -2,1 4,5 -1,9 4,9 3,7 0,3 -1,6 155 71 6,6 6,4 4,1

NL 8,8 9,4 47 -6,0 -1,8 -12,0 -3,3 3,3 2,8 -8,7 0,2 219 71 4,7 5,3 4,9

AT 2,2 1,6 0 -4,7 -1,7 -21,2 -6,3 4,1 3,0 na (2) 2,7 147 74 (3) 4,3 4,3 -0,9

PL -4,6 -3,7 -67 1,3 -2,3 1,3 -2,7 4,4 2,0 -5.9 (e) 3,4 75 56 9,8 10,1 9,6

PT -6,5 -2,0 -115 -4,0 -1,5 -16,0 -5,3 -5,3 -3,1 -8.6 (p) -5,4 224 124 13,6 15,9 -3,6

RO -4,4 -4,4 -68 -1,9 -6,0 5,9 -7,1 4,8 6,5 -9,2 0,9 73 38 7,2 7,0 5,3

SI 1,2 3,3 -45 -4,5 -1,2 -19,9 -6,9 0,4 0,8 -8,4 -2,9 114 54 8,1 8,9 -0,8

SK -1,7 2,2 -64 -3,2 0,0 4,2 1,5 0,9 1,0 -5,9 3,2 73 52 14,0 14,0 2,6

FI -0,5 -1,7 18 -8,3 -2,7 -30,8 -7,1 4,8 4,4 -0.5 (p) 9,0 158 54 8,0 7,7 -0,2

SE 6,2 6,0 -10 10,1 -0,8 -18,8 -6,0 0,7 2,9 -0,2 1,8 212 38 8,1 8,0 4,4

UK -2,8 -3,8 -9 5,8 4,3 -19,0 -1,7 6,1 3,0 -0,9 2,6 179 89 7,9 7,9 -4,3

Šaltinis: Eurostatas, ECFIN GD (realiojo efektyviojo valiutos kurso rodikliai).

Privačiojo 

sektoriaus 

kredito srautas 

(% BVP), 

konsoliduoti 

duomenys

Privačiojo 

sektoriaus 

skola (% BVP), 

konsoliduoti 

duomenys

Valdžios 

sektoriaus 

skola (% BVP)

 Nedarbo lygis

Bendrų finansų 

sektoriaus 

įsipareigojimų 

metinis pokytis 

(%)

Pastaba: (1) Eurostato įvertis pagrįstas Graikijos banko susitarus su ELSTAT parengtais būsto kainų indekso duomenimis. (2) Austrijos statistikos tarnybos būsto kainų indekso duomenys iki 2011 m. Kalbant apie 2012 m., Eurostato įvertis –

 

9,6 % 

defliuotas rodiklis, remiantis nesuderintais ECB ir Austrijos centrinio banko būsto kainų indekso duomenimis. (3) Eurostatas pateikė išlygą dėl Austrijos valdžios sektoriaus skolos, žr. Eurostato pranešimą spaudai 152/2013. (4) p= negalutiniai 

duomenys, e= įvertis. 

Išorės disbalansas ir konkurencingumas  Vidaus disbalansas

Einamosios sąskaitos 

balansas (% BVP)

Grynoji

tarptautinių

investicijų 

pozicija (% 

BVP)

Real. efekt. valiutos 

kursas (42 VK - SVKI 

defliatoriai)

Eksporto rinkos dalys

Nominaliosios vieneto 

darbo sąnaudos

Defliuotų būsto 

kainų metinis 

pokytis (%)

2012 

metai

Realiojo 

BVP 

metinis 

pokytis 

(%)

Bendrojo 

pag-

rindinio 

kapitalo 

forma-

vimas (% 

BVP)

Bendro-

sios 

vidaus 

išlaidos 

MTTP (% 

BVP)

Grynasis 

skoli-

nimas / 

skolini-

masis (% 

BVP), MB 

duome-

nys

Grynoji 

išorės 

skola (% 

BVP)

TUI 

srautas (% 

BVP)

TUI san-

kaupa 

(% BVP)

Energ. 

prod. 

grynasis 

prekybos 

balansas 

(% BVP)

REVK 

pokytis 

(%) (3 

metų), 

plg. su EZ

Eksporto 

rezult. 

pokytis (%) (5 

metų), plg. su 

išsivysč. 

ekon. šalimis

Prekybos 

pokytis (%) 

(5 metų) 

Eksporto 

rinkos (prekių 

ir paslaugų) 

dalių metinis 

pokytis (%) 

pagal apimtį

Darbo 

našumo 

metinis 

pokytis (%)

Nomina-

liųjų 

vieneto 

darbo 

sąnaudų 

pokytis 

(%) (10 

metų)

Efektyv. 

darbo 

sąnaudų 

pokytis (%) 

(10 metų), 

plg. su EZ

Nomina-

liųjų 

būsto 

kainų 

pokytis 

(%) (3 

metų)

Gyvena-

mųjų namų 

statyba (% 

BVP)

Priv. sekt. 

skola (% 

BVP), 

nekons. 

duome-

nys

Finansų 

sekt. 

svertas 

(skolos ir 

nuosavo 

kapitalo 

santykis) 

BE -0,1 20,4 0,0 -2,1 -93,7 -7,6 195,3 -5,3 1,9 -6,0 -2,1 -3,6 -0,3 22,0 5,2 9,6 5,9 247,8 476,0

BG 0,8 21,4 0,0 0,0 28,8 3,7 95,2 -7,3 1,8 15,8 2,4 -2,8 3,4 70,5 45,5 -16,7 na 142,5 458,4

CZ -1,0 23,1 0,0 -1,1 -1,3 5,4 67,6 -4,9 5,5 5,8 -3,6 2,8 -1,4 18,5 4,6 -3,1 3,7 82,0 542,1

DK -0,4 17,1 0,0 6,0 12,0 0,9 32,4 0,5 0,7 -10,0 2,1 -8,8 -0,1 27,2 8,8 -1,7 4,3 238,9 308,0

DE 0,7 17,6 0,0 7,0 -9,4 0,2 28,5 -3,9 -1,2 -4,0 -2,2 1,1 -0,4 7,6 -11,0 8,2 5,8 116,3 459,9

EE 3,9 25,2 0,0 1,7 -2,0 6,8 84,2 -1,4 5,2 17,7 -3,4 3,1 1,7 67,3 42,9 23,0 3,5 130,1 353,1

IE 0,2 10,7 0,0 3,2 -396,7 18,2 157,1 -3,2 -5,1 -7,5 -4,4 0,3 0,8 15,4 -2,3 -33,1 2,0 331,9 121,1

EL -6,4 13,1 0,0 -1,2 121,5 0,7 9,7 -3,9 2,0 -19,0 -3,8 -2,9 2,1 11,6 -4,9 -18,7 3,4 130,3 1129,9

ES -1,6 19,2 0,0 -0,5 90,3 2,0 46,8 -3,9 0,8 -5,6 -5,3 0,5 2,7 18,6 0,5 -22,7 5,2 215,2 938,3

FR 0,0 19,8 0,0 -2,2 35,0 1,0 40,8 -3,3 -0,5 -5,0 -2,4 -0,1 0,1 20,9 4,0 10,3 na 161,7 415,6

HR -2,0 18,4 0,0 0,1 79,5 2,4 54,9 -6,0 -2,5 -16,8 2,5 -2,1 2,0 31,7 11,1 -10,6 na 132,1 421,6

IT -2,5 17,9 0,0 -0,1 55,5 0,0 17,6 -3,9 1,3 -15,7 -4,3 -0,2 -2,2 27,6 10,8 -2,9 5,1 128,8 1180,3

CY -2,4 13,7 0,0 -6,7 36,7 5,5 90,0 -8,3 2,0 -18,9 -1,6 -0,2 1,8 28,1 11,0 -11,9 3,6 302,6 925,1

LV 5,0 22,8 0,0 0,5 38,9 3,9 46,5 -6,0 -0,7 24,2 -1,3 4,6 3,4 100,8 66,3 0,3 1,9 111,6 694.4 (p)

LT 3,7 16,6 0,0 2,0 33,6 1,7 36,7 -8,4 1,5 42,9 -2,6 8,6 1,9 32,1 11,8 -1,5 1,8 66,7 640,8

LU -0,2 19,3 0,0 6,1 -2444,8 523,6 4311,5 -6,5 2,8 -9,7 3,1 -5,8 -2,6 37,0 17,4 13,8 3,5 370,7 68,7

HU -1,7 17,4 0,0 3,6 57,1 11,1 80,8 -6,4 4,4 -9,1 -2,3 0,0 -1,8 39,3 23,1 -9,3 1,6 155,0 519,6

MT 0,8 14,8 0,0 2,9 -176,4 -0,4 180,7 -12,8 1,0 15,5 -1,4 2,6 -1,5 28,3 11,8 1,8 2,2 217,8 357,4

NL -1,2 17,0 0,0 7,8 32,5 1,5 77,3 -2,6 -0,3 -2,7 -1,6 0,8 -1,1 17,8 0,2 -9,8 4,2 222,8 202,8

AT 0,9 21,4 0,0 1,5 25,6 1,5 65,4 -4,1 1,3 -12,9 -4,3 -0,8 -0,4 16,6 0,9 na 4,5 164,7 330,0

PL 1,9 19,1 0,0 -1,5 36,1 1,2 45,7 -3,5 7,1 12,0 -2,8 -0,1 5,6 9,1 -5,1 -6,8 2,7 78,7 315,6

PT -3,2 16,0 0,0 0,3 102,3 4,2 55,0 -4,7 0,9 -7,2 -0,1 -5,1 1,1 11,5 -4,3 -8,4 2,5 256,0 485,1

RO 0,7 26,7 0,0 -3,0 40,2 1,6 44,6 -3,1 3,2 17,1 10,5 -5,7 -0,8 144,0 107,5 -26,1 na 73,7 507,0

SI -2,5 17,8 0,0 3,0 41,2 -0,1 33,2 -6,9 0,3 -11,5 -4,3 -2,3 -1,7 32,0 13,4 -4,3 2,8 125,2 631,9

SK 1,8 20,1 0,0 4,2 22,4 3,1 59,5 -5,9 1,9 15,1 -5,6 6,1 1,7 23,7 7,4 -8,1 2,3 76,3 1008,7

FI -0,8 19,6 0,0 -1,6 36,4 1,4 38,0 -2,7 1,6 -23,5 -5,7 -3,9 -0,8 26,5 7,5 12,1 6,7 185,1 525,9

SE 1,0 19,0 0,0 5,9 60,1 3,1 64,0 -1,7 19,1 -10,2 -1,3 -8,4 0,2 11,3 -5,2 11,8 3,2 256,5 278,1

UK 0,1 14,3 0,0 -3,6 31,7 2,5 53,7 -1,2 14,4 -10,5 -3,6 -2,9 -1,1 29,4 na 8,0 3,3 189,8 1060,7

Šaltinis: Eurostatas, ECFIN GD (realiojo efektyviojo valiutos kurso (REVK), plg. su euro zona (EZ), ir efektyviųjų darbo sąnaudų, plg. su euro zona, rodikliai) ir TVF pasaulio ekonomikos perspektyvos (eksporto rinkos dalių apimtis).

Pastaba: b= pertrauka laiko eilutėse, p= negalutiniai duomenys, e= įvertis.

lygis

pokytis 

(proc. p.) 

(3 metų)

lygis

pokytis 

(proc. p.) 

(3 metų)

lygis

pokytis 

(proc. p.) (3 

metų)

lygis

pokytis 

(proc. p.) 

(3 metų)

lygis

pokytis 

(proc. p.) 

(3 metų)

lygis

pokytis 

(proc. p.) 

(3 metų)

lygis

pokytis 

(proc. p.) 

(3 metų)

lygis

pokytis 

(proc. p.) 

(3 metų)

BE 0,2 66,9 0,0 3,4 -0,1 19,8 -2,1 12,3 1,2 na na na na na na na na

BG -2,5 67,1 -0,1 6,8 3,8 28,1 13,0 21,5 2,0 49,3 3,1 21,2 -0,6 44,1 2,2 12,4 5,5

CZ 0,4 71,6 1,5 3,0 1,0 19,5 2,9 8,9 0,4 15,4 1,4 9,6 1,0 6,6 0,5 6,8 0,8

DK -0,3 78,6 -1,6 2,1 1,5 14,0 2,2 6,6 1,2 19,0 1,4 13,1 0,0 2,8 0,5 10,9 2,4

DE 1,1 77,1 0,8 2,5 -1,0 8,1 -3,1 7,7 -1,1 19,6 -0,4 16,1 0,6 4,9 -0,5 9,8 -1,0

EE 2,2 74,9 0,9 5,5 1,7 20,9 -6,6 12,5 -2,4 23,4 0,0 17,5 -2,2 9,4 3,2 9,0 3,4

IE -0,6 69,2 -1,4 9,1 5,6 30,4 6,4 18,7 0,3 na na na na na na na na

EL -8,3 67,9 0,1 14,4 10,5 55,3 29,5 20,3 7,7 34,6 7,0 23,1 3,4 19,5 8,5 14,1 7,6

ES -4,2 74,1 1,1 11,1 6,8 53,2 15,4 18,8 0,5 28,2 3,7 22,2 2,1 5,8 1,3 14,2 6,6

FR 0,0 71,0 0,5 4,1 0,7 24,7 0,7 12,2 -0,2 19,1 0,6 14,1 1,2 5,3 -0,3 8,4 0,1

HR -3,9 60,5 -1,9 10,3 5,2 43,0 17,9 16,7 4,8 32,3 na 20,5 2,6 15,4 na 16,1 na

IT -0,3 63,7 1,3 5,7 2,2 35,3 9,9 21,1 3,4 30.4 (p) 5.7 (p) 19,8 1,4 14,5 7,5 10,3 1,5

CY -4,2 73,5 0,5 3,6 3,0 27,8 14,0 16,0 6,1 27,1 3,6 14,7 -1,1 15,0 5,5 6,4 2,4

LV 1,6 74,4 0,5 7,8 2,9 28,5 -4,8 14,9 -2,5 36,6 -0,8 19,4 -6,3 26,0 4,1 11,5 4,8

LT 1,8 71,8 2,0 6,6 3,4 26,7 -2,3 11,1 -1,3 32,5 3,0 18,6 -2,0 19,8 4,7 11,3 4,4

LU 2,5 69,4 0,7 1,6 0,4 18,0 1,5 5,9 0,1 18,4 0,6 15,1 0,2 1,3 0,2 6,1 -0,2

HU 0,1 64,3 2,7 4,9 0,7 28,1 1,6 14,7 1,3 32,4 2,8 14,0 1,6 25,7 5,4 12,7 1,4

MT 2,3 63,1 4,0 3,0 0,0 14,2 -0,2 11,1 1,3 22,2 2,0 15,0 -0,3 8,0 3,3 7,9 -0,5

NL -0,2 79,3 -0,4 1,8 0,9 9,5 1,8 4,3 0,2 15,0 -0,1 10,1 -1,0 2,3 0,9 8,7 0,4

AT 1,3 75,9 0,6 1,1 0,1 8,7 -1,3 6,5 -1,3 na na na na 4,0 -0,8 7,6 0,4

PL -3,4 66,5 1,8 4,1 1,6 26,5 5,9 11,8 1,7 26,7 -1,1 17,1 0,0 13,5 -1,5 6,8 -0,1

PT -4,2 73,9 0,2 7,7 3,0 37,7 12,9 14,1 2,9 25,3 0,4 17,9 0,0 8,6 -0,5 10,1 3,2

RO 1,5 64,2 1,1 3,2 1,0 22,7 1,9 16,8 2,9 41,7 -1,4 22,6 0,2 29,9 -2,3 7,4 -0,3

SI -0,8 70,4 -1,4 4,3 2,5 20,6 7,0 9,3 1,8 19,6 2,5 13,5 2,2 6,6 0,5 7,5 1,9

SK 0,1 69,4 1,0 9,4 2,9 34,0 6,4 13,8 1,3 20,5 0,9 13,2 2,2 10,5 -0,6 7,2 1,6

FI 0,0 75,2 0,2 1,6 0,2 19,0 -2,5 8,6 -1,3 17,2 0,3 13,2 -0,6 2,9 0,1 9,1 0,9

SE 0,7 80,3 1,4 1,5 0,4 23,7 -1,3 7,8 -1,8 18,2 2,3 14,2 0,9 1,3 -0,3 9,9 3,7

UK 1,2 76,3 0,6 2,7 0,8 21,0 1,9 14,0 0,7 na na na na na na na na

Šaltinis: Eurostatas.

Pastaba: p= negalutiniai duomenys.

Skurdo arba socialinės 

atskirties riziką 

�  	Prie šios ataskaitos pridedami du darbiniai dokumentai: pirmame dokumente plačiau aprašomi keli rezultatų suvestinėje naudojamų rodiklių ir papildomų rodiklių techniniai pakeitimai. Antrame dokumente pateikta daug statistikos, kurios pagrindu parengta ši ataskaita. Taip pat. žr. Eurostato pranešimą spaudai 166/2013 ir  neseniai pateiktą Reglamento dėl makroekonominio disbalanso procedūrai būtinų statistinių duomenų teikimo pasiūlymą, COM(2013) 342, 2013 6 7. Pastaruoju siekiama užtikrinti tinkamą Eurostato vykdomą duomenų kokybės, taip pat su duomenų ir metaduomenų rinkimu ir perdavimu susijusių klausimų stebėseną.


� 	� HYPERLINK "http://ec.europa.eu/commission_2010-2014/president/news/documents/pdf/ags_en.pdf" �COM�(2013) 800, 2013 11 13. Taip pat žr. Komisijos bendros užimtumo ataskaitos projektą.


� 	COM(2013) 690, 2013 10 2. Komisija taip pat siūlo bendroje užimtumo ataskaitoje naudoti pagrindinių rodiklių rezultatų suvestinę, kad būtų galima sekti užimtumo ir socialinius pokyčius ir anksti nustatyti šiose srityse kylančias problemas. Gruodžio mėn. Taryba nuspręs, ar naudoti ją 2014 m. Europos semestre.


� 	2013 m. balandžio mėn. Komisija nustatė, kad disbalansas susidaręs Belgijoje, Bulgarijoje, Danijoje, Ispanijoje, Prancūzijoje, Italijoje, Vengrijoje, Maltoje, Nyderlanduose, Slovėnijoje, Suomijoje, Švedijoje ir Jungtinėje Karalystėje, iš jų tik Ispanijoje ir Slovėnijoje susidarė perviršinis disbalansas (plg. „Nuodugnių apžvalgų rezultatai“, COM(2013) 199, 2013 4 10, ir „Macroeconomic Imbalances“, European Economy-Occasional Papers, 132–144). Visas atskiroms šalims skirtų Tarybos priimtų rekomendacijų, įskaitant tas, kurios yra svarbios disbalansui ištaisyti, rinkinys paskelbtas OL C 217, 2013 7 30, p. 1.


� 	OL C 306, 2011 11 23, p. 25.


�  	Plg. „European Economic Forecast-Autumn 2013“, European Economy, 2013 (7).


� 	Kitaip tariant, tai reiškia, kad einamosios sąskaitos deficito sumažėjimas apskritai buvo didesnis, nei buvo galima tikėtis, turint omenyje numatomą gamybos apimties atotrūkį šiose valstybėse narėse ir jų prekybos partnerėse. Einamosios sąskaitos balanso cikliško elemento apskaičiavimo metodas aprašytas Salto, M. ir A. Turrini (2010 m.) „Comparing Alternative Methodologies for Real Exchange Rate Assessment“, European Economy-Economic Papers, 427. 


� 	Plg. „The Dynamics of International Investment Positions“, Quarterly Report on the Euro Area, 2012(3):7-20.


� 	Plg. „The Role of FDI in Preventing Imbalances in the Euro Area“, Quarterly Report on the Euro Area, 2013 (2): 17-25.


�  	Žr. pvz. IMF (2013 m.), „Multilateral Policy Issues Report – 2013 Pilot External Sector Report“ (birželio mėn.) ir „Germany-Staff Report for the 2013 Article IV Consultation“ (rugpjūčio mėn.).


� 	Šie klausimai jau buvo svarstomi ankstesnių metų rekomendacijose šioms valstybėms narėms. 


�  	Plg. „Current Account Surpluses in the EU“, European Economy, 2012 (9).


� 	Apie vieneto darbo sąnaudų, eksporto kainų ir subalansavimo sąsajas, plg. „Labour Costs Pass-Through, Profits and Rebalancing in Vulnerable Member States“, Quarterly Report on the Euro Area, 2013 (3): 19–25.


�  	Plg. „Labour Market Developments in Europe-2013“, European Economy, 2013 (6) ir „Benchmarks for the Assessment of Wage Developments“, European Economy-Occasional Papers, 146.


� 	Plg. „Refining the MIP Scoreboard - Technical Changes to the Scoreboard and Auxiliary Indicators“, op. cit., apie privačiojo sektoriaus skolos apibrėžties pakeitimus rezultatų suvestinėje.


�  	Plg. „Assessing the Private Sector Deleveraging Dynamics“, Quarterly Report on the Euro Area, 2013 (1): 26–32, ir Cuerpo, C. et al. (2013), „Indebtedness, Deleveraging Dynamics and Macroeconomic Adjustment“, European Economy-Economic Papers, 477.


�  	Plg. „Product Market Review-2013“, European Economy, 2013 (dar neišleistas), ir „Drivers of Diverging Financing Conditions across Member States“, Quarterly Report on the Euro Area, 2013 (1): 19–25.


�  	Santykinės (arba realiosios) būsto kainos, t. y. pagal vartojimo defliatorių pakoreguotos kainos.


� 	Plg. „Assessing the dynamics of house prices in the euro area“, Quarterly Report on the Euro Area, 2012 (4): 7–18, „Taxation of Housing“, Quarterly Report on the Euro Area, 2012 (4): 25–30 ir „Tax Reforms in EU Member States 2013“, European Economy, 2013(5), visų pirma 2.6 skirsnis. Apie su būstu susijusią riziką žr. Pataracchia, B., R. Raciborski, M. Ratto ir W. Röger (2013 m.), „Endogenous Housing Risk in an Estimated DSGE Model of the Euro Area“, European Economy-Economic Papers, 505.


� 	Šis požiūris, kuriuo vengiama dubliuoti procedūras ir ataskaitų teikimo prievoles, buvo nustatytas Reglamente (ES) Nr. 472/2013 (OL L 140, 2013 5 27, p. 1), kuris yra vadinamojo dviejų teisės aktų rinkinio dalis. Jis taip pat atitinka Komisijos pasiūlymą dėl  finansinės paramos teikimo valstybėms narėms, kurių valiuta nėra euro, priemonės (COM(2012) 336, 2012 6 22).  Išsamias diskusijas dėl ekonominės situacijos ir pažangos naikinant disbalansą tose valstybėse narėse galima rasti naujausiose atitikties ataskaitose: European Economy-Occasional Papers, 162 (Airija), 159 (Graikija), 161 (Kipras), 156 (Rumunija) ir 153 (Portugalija). Ispanija aptariama šioje ataskaitoje, nors jai teikiama oficiali finansinė parama bankams rekapitalizuoti; plg. European Economy-Occasional Papers, 155. Apie dviejų teisės aktų rinkinį skaitykite „The Two-Pack on Economic Governance“, European Economy-Occasional Papers, 147.


� 	Nedirbantis, nesimokantis ir profesiniame mokyme nedalyvaujantis jaunimas.


�  	Tačiau MPD korekcinė dalis nepradėta taikyti atsižvelgiant į Ispanijos nacionalinės reformų programos  (NRP) ir stabilumo programos (SP) užmojį. Komisija atidžiai stebi, kaip įgyvendinamos politikos reformos ir laikomasi su MDP susijusių rekomendacijų, kurias Taryba priėmė liepos mėn. Ši stebėsena rodo, kad per paskutinius mėnesius buvo padaryta akivaizdi pažanga spartinant reformas. Nepaisant šiokių tokių vėlavimų, iš esmės reformos vykdomos laikantis NRP ir SP prisiimtų įsipareigojimų ir su MDP susijusių rekomendacijų, kurias liepos mėn. priėmė Taryba.


� 	Tačiau MPD korekcinė dalis nepradėta taikyti atsižvelgiant į Slovėnijos nacionalinės reformų programos ir stabilumo programos užmojį. Komisija atidžiai stebi, kaip įgyvendinamos politikos reformos ir laikomasi su MDP susijusių rekomendacijų, kurias Taryba priėmė liepos mėn. Stebėsena rodo, kad per pastaruosius mėnesius koreguojant disbalansą svarbių struktūrinių reformų tempas paspartėjo ir svarbi pažanga padaryta bankų sektoriuje. 


� 	Šis intarpas yra ištrauka iš dokumento „Einamosios sąskaitos perteklius ES šalyse“ (Current Account Surpluses in the EU), op.cit., pagrindinių išvadų.


� 	Vertinant metinius grynosios tarptautinių investicijų pozicijos ir išorės skolos pokyčius, reikėtų atsižvelgti į tai, kad šie kintamieji matuojami rinkos verte: šių kintamųjų pagerėjimas arba pablogėjimas gali priklausyti tiek nuo pagrindinių rodiklių pagerėjimo (arba pablogėjimo), tiek nuo rinkoje suvokiamo šalių kreditingumo.


� 	Šiuo atžvilgiu žr. „Member States' Energy Dependence: An Indicator-Based Assessment“, European Economy-Occasional Papers, 145, ir „Energy Economic Developments in Europe“, European Economy, (dar nepaskelbta).


� 	Apie valdžios sektoriaus skolos tvarumą žr. „Fiscal Sustainability Report-2012“, European Economy, 2012 (8). Išsamų biudžeto priežiūros apibūdinimą žr. „Report on Public Finances in EMU“, European Economy, 2013 (3).

